Seizved pennad — XI - Wikimammenn\nSeizved pennad — XI\nR. Prud’homme, 1903 (p. 208-210)\n◄ War azen da Vetani : N’in ket me bepred. — Perak En goetur ’trezek Betani. — *Lazdi kigerien Jeruzalem Betani. — Lazar hag e diou c’hoar o tigemer Jezus ►\n’N em glevet a ran gant tri all ’vit feurman unan, hag « eido ! hip ! ». Disken a reomp ’vel an avel bete Jetsemani, an em gav en traou, e kichen *froud ar Sedron, Mes ’c’han d’em-berr na bozfomp ket eno. Delc’hel a reomp gant hon hent a ra breman eur pleg ’vit trei mene ar Gwe Oliv.\nKazi ’vit rei tu d’hon c’hreden, en em ziskoue d’imp *guped a liou louet o nijal ’vel pikolo sparfeled a-uz d’an draouien, hag o troieta en dro d’ar gigeri. C’houez ar c’hik, a dra zur, eo a denn anê ’trezek eno : ken krenv eo, ken e santomp ’nean o tont breman bete d’imp. Mes n’eo ket re grenv evite : ober ’reont friko gant an indrailho a ve distaulet duman ha duont. Ha gwell a ze : anez e vije aman pendra da lakat ar vosen da zevel. Setu penauz ar guped a zikour ar chas da difagnan ar vro. Mar hon dije tremenet dre verejo Jozafat an noz, hon dije c’hoaz gwelet loened all hag a zo re d’ar re-man da zibri kik brein ; chakaled, loened mentek ’vel lern, a blij d’ê mont an noz da zizouari ar c’horfo maro. Skrijal a reont neuze ’n eun doare spontuz. Ha koulskoude ec’h int aonek, ha na valeont ket nemeur war an de : unan hepken a zo digoueet d’in gwelet epad ma beaj.\nMes abred e kollomp ar wel euz al *lazdi, rag breman eo plen an hent, hag en despet d’ar *skoaselio, a zo stank ho don, ec’h eomp kaer war rauk.\nAdtapet diwar « https://br.wikisource.org/w/index.php?title=Seizved_pennad_—_XI&oldid=104809 »\nKemmoù diwezhañ degaset d'ar bajenn-mañ d'an 30 Gou 2017, da 14:24.


Das Waldhaus - Wikipedia\nDas Waldhaus (an ti er c'hoad) zo unan eus kontadennoù Grimm, niverenn 169 en o dastumad., ha niverenn 431 e renkadur Aarne-Thompson.\nEmbannet e voe e saozneg gant Andrew Lang el levr The Pink Fairy Book e 1897.\nUr c'hoadour hag e wreg o deus teir merc'h. Un deiz en doa laret d'e bried kas e verc'h henañ da reiñ e goan dezhañ er c'hoad. Siwazh, dianket eo ar plac'h, ha da noz e kav un ti gant ur c'hozhiad louet e vlev hag ur yar, ur c'hog, hag ur vuoc'h. Ha hi da c'houlenn bod. Hag an den da c'houlenn digant al loened, hag int da respont "Duks", hag an den da lavarout "Ya", ha da c'houlenn diganti poazhañ koan dezhañ. Hag ar plac'h da aozañ boued, dezho o-daou, ha goude da c'houlenn ur gwele. Hag eñ da gas anezhi d'ar gambr el laez. Neuze e tigor an den un nor-leur, hag e kouezh er c'hav.\nHeñvel dra a c'hoarvez gant an eil c'hoar en deiz war-lerc'h.\nAn trede merc'h, ur galon vat a blac'h, a vag al loened a-raok ober koan d'ar c'hozhiad ha debriñ gantañ. Neuze e ro greun d'an evned ha foenn d'ar vuoc'h. Ha da gousket, hag an den kozh a gousk en c'hichen. Da hanternoz e klev trouz bras, met ne c'hoarvez droug ebet dezhi. Pa zihun en em gav en ur palez kaer; ar c'hozhiad a oa ur mab d'ar roue, lakaet dindan gazel-ge gant ur sorserez fallakr, hag al loened a oa e servijerien, ha bremañ eo distro d'e stumm kentañ a-drugarez da vadober ar verc'h.\nMab ar roue a zimez dezhi, ha pedet eo he zud d'an eured. An div c'hoar fall zo kondaonet da labourat e ti ur glaouer, betek an deiz ma teskint bezañ madelezhus ouzh al loened hag o magañ ervat.\nRimadelloù zo er gontadenn, lavaret gant al loened.\n(Al loened d'an div verc'h kentañ) :\nTe ac'h eus debret gantañ,\nTe ac'h eus evet gantañ,\nTe n'ec'h eus ket soñjet ennomp,\nNeuze en em zibab evit tremen an noz.\n(Al loened d'an trede merc'h) :\nTe ac'h eus debret ganimp,\nTe ac'h eus evet ganimp,\nTe ac'h eus graet war hon zro,\nNi a het un noz vat dit.\n↑ Jacob and Wilheim Grimm, Household Tales, "The Hut in the Forest"\n↑ Andrew Lang, The Pink Fairy Book (1897), "The House in the Wood"\nAdtapet diwar « https://br.wikipedia.org/w/index.php?title=Das_Waldhaus&oldid=1830066 »\nKemmoù diwezhañ degaset d'ar bajenn-mañ d'an 27 C'hwe 2019, da 06:16.


Kaozeal:Menez an Eürustedoù - Wikipedia\nKaozeal:Menez an Eürustedoù\nGoulennet em boa un dave evit gouzout pelec'h (e pe levr) e oa impliet an anv Menez an Eürustedoù, pe an anvioù ma'z eus meur a hini : . Bianchi-Bihan (kaozeal) 21 Gen 2017 da 21:33 (UTC)\nWar a seblant eo an anv implijet gant Job an Irien evit treiñ "béatitudes".\nNeuze daou c'houlenn:\nne oa ket mat ar ger gwenvidigezh, e geriadurioù Vallée hag Hemon?\ne petore geriadur e kaver ul liester en -où d'an anvioù a echu gant -ed?\nBianchi-Bihan (kaozeal) 22 Gen 2017 da 09:59 (UTC)\nGwenvidigezh eo ar ger reizh, evel-just ; gw. Geriadur Ménard p. 148 > Menez ar Gwenvidigezhioù neuze. --Lagad Zoltec (kaozeal) 22 Gen 2017 da 16:09 (UTC)\n• « e petore geriadur e kaver ul liester en -où d'an anvioù a echu gant -ed? »\nIskis eo ho koulenn, rak lavaredoù zo bet implijet ganeoc'h. Setu amañ skouerioù all, a gavor e forzh pe c'heriadur emichañs : adsked, arched, asied, aspled, atred, bed, bered, boked, boled, boned, boued, broed, bured, breved, ched, died, ed, efed, eured, fed, goueled, hed, kammed, kaoued, karbed, kased, kleñved, kliched, kloued, kred, led... ha moned, morzhed, noed, oaled, orged, paled, piked, pred, prefed, pried, red, reked, remed, roched, roued, sened, sked, skoed, straed, tired, torfed, yec'hed...\nMoarvat hoc'h eus disoñjet resisaat : d'an anvioù difetis evel "eürusted" ? Evidon-me, ne vez ket graet ; ha reishoc'h a-galz eo "gwenvidigezh (-ioù)" eget *eürusted(-où) evit treiñ béatitude.\nKoulskoude, peogwir e voe skrivet "eürustedoù" gant Job an Irien ha moullet e 1998 e rankje bezañ meneget er geriadurioù a zo bet embannet abaoe. --90.32.246.86 22 Gen 2017 da 18:12 (UTC)\nYa, -ted ha ded am boa c'haont da lavarout... Bianchi-Bihan (kaozeal) 22 Gen 2017 da 18:17 (UTC)\nHervezon, e ranker sellout da gentañ ouzh ar pezh a lak Gregor Rostren (Geriadur 1732), ha gwelet da c'houde an implij a vez graet hiziv an deiz.\nGregor a skrive guenvidiguez met ivez ëurusded :\nBEATITUDE, félicité éternelle, guenvidiguez, guinvidiguez, ëurusded. – Les béatitudes dont parle l’évangile, ar guenvidiguezou pe eus a re e preseg an avyel. – Les huit béatitudes, an eiz guinvidiguez. – Le sermon des huit béatitudes que fit Notre Seigneur à ses disciples, an eiz qelénnadurez.\nBez e ranker ivez sellout ouzh an implij a zo hini ar veleien (int-i eo a gomz eus an Eürustedoù !) en XXvet kantvet. Neuze e kaver "eürusted" e-pep lec'h :\nJF Caër, Ar Pevar Aviel lakeat en unan, 1904, p. 73 : "eürusted" evit treiñ "béatitudes".\nBiler-Azénor, Aviel Katolik, 1907, pennad V : "evrustejo" (brezhoneg Treger)\nJ. B. Oliereu, En Aviél, 1913, p. 78 : : "eurus, er ré eurus" (brezhoneg Gwened)\nKenteliou Sant Fransez (An Oriant, 1927-1931) : ar c’henta eürusted, an eilvet eürusted, an trede eürusted, ar pedervet eürusted, pemped eürusted, ar c’hwec’hvet eürusted, ar seisvet eürusted, an eisvet eürusted (1927).\nJ.M. Uguen : Buhez H.S. Jezuz-Krist : hervez ar pevar aviel laket en unan, 1930, p. 192 : "eürusted".\nVa c'hatekiz krenn (katekiz ar vugale evit eskopti Kemper ha Leon, Tolra embanner, Paris), 1943, p. 31 : « D'an dud salvet, eürusted ar Baradoz ! »\nBleun-Brug war Feiz ha Breiz, niv. 224, Pask 1981, Visant Seite, "Va Ferhirinaj en Douar-Zantel", p. 24 : « Menez an Eiz Eürusted ».\nAviel Jezuz-Krist, Kenvreuriez ar Brezoneg, notenn 8 p. 122 gant Tad Marc Simon eus Landeveneg : « Houmañ eo an "Eürusted" dreist pep hini : ar re a zo izel-a-galon eo ar re a zo prest da vond e Rouantèlèz Doue ».\nJob an Irien, Douar Santel. Terre Sainte, 1998, p. 44 : "eürustedou".\nEmglev an Tiegezhioù, Bodad EAT Ar Bibl Santel , pennad 5 : "Ar brezegenn war ar menez hag an eürustedoù".\nMaodez Glanndour ivez (Aviel Mazhev, pennad 5) ra gant ar gêr "an evurustedoù" (ha n'eo ket gwenvidigezhioù...).\nNe gaver ket ar gêr "gwenvidigezh" e misal suliek Oferenn ar Sul (Sant-Brieg, 2013), nag e Leor Overenn (Kenvreuriez ha Minihi Levenez, 1997). E levr ebet n'am beus kavet "Menez ar Gwenvidigezhioù".\nRet eo skrivañ : Menez an Eürustedoù (pe Menez an Eizh Eürusted) pe Menez an Evurustedoù (diwar Maodez Glanndour, Aviel Mazhev, pennad 5).\nTHK29 (kaozeal) 27 Gen 2017 da 17:31 (UTC)\nDres ar pezh a anver « brezhoneg beleg », na petra 'ta ! --90.32.240.129 27 Gen 2017 da 17:58 (UTC)\nAdtapet diwar « https://br.wikipedia.org/w/index.php?title=Kaozeal:Menez_an_Eürustedoù&oldid=1737101 »\nKemmoù diwezhañ degaset d'ar bajenn-mañ d'an 27 Gen 2017, da 17:58.


Maouez oc'h evañ gant soudarded, 1658 (Mirdi al Louvre, Pariz)\nFamilh hollandat, 1662\nDiabarzh un ti, ennañ ur vaouez e-kichen un armel lien, eoullivadur war lien, 72 × 77,5, 1663 (Rijksmuseum, Amsterdam).\nGouel sonerezh en ur porzh, 1677\nPieter de Hooch (Rotterdam, badezet d'an 20 a viz Kerzu 1629 - Amsterdam, etre 1684 ha 1694) a oa ul livour nederlandat eus mare kantved aour an Izelvroioù. Oberennoù barok a livas, ha renket e vez e-touez arzourien ar skol izelvroat.\nPieter De Hooch a voe badezet en iliz an Disivoud e Rotterdam d'an 20 a viz Kerzu 1629. Hendrick Hendricksz De Hooch,e dad, a oa mañsoner, hag a e vamm, Annetge Pieters hec'h anv, a oa amiegez. Bugel henañ ur familh a bemp bugel e oa, met ar pevar bugel all a varvas pa oant yaouank. Hervez Arnold Houbraken en dije de Hooch desket asambles gant Jacob Ochtervelt e ti al livour gweledvaoù Nicolaes Berchem, e Haarlmen, etre 1645 ha 1647. N'eus liamm ebet etre oberenn de Hooch ha hini Berchem koulskoude. Hervez Fleischer en dije de Hooch desket e Rotterdam e ti Ludolf De Jongh, ar pezha seblant gwiroc'h, dre ma'z eus perzhioù boutin da oberennoù kentañ de Hooch ha da re de Jongh. De Hooch a voe levezonet ivez gant oberennoù Rembrandt ha re Carel Fabritius.\nMeneget eo e anv e Delft e miz Eost 1652 : de Hooch hag e zeskard Hendrick Van der Burch a voe testoù embann un testamant. E Delft e labouras dreist-holl evit ur marc'hadour lien pinvidik, Justus de La Grange e anv. E 1655 e oa perc'henn de La Grange war unnek taolenn savet gant de Hooch. De Hooch a labouras ivez evit stal de La Grange. De Hooch a zimezas gant c'hoar Van der Bruch, Jannetje hec'h anv, e miz Mae 1654, ha seizh bugel a voe ganet. E 1655 e voe enskrivet e kouch Sant-Lug. War-bouez ar pezh a livas diwar c'houlenn de La Grange, ne reas ket kalz berzh e-keit ma oa e Delft, hag er baourentez e vevas. D'ar mare-se e livas dreist-holl taolennoù teñval, enno darvoudoù fentus.\nTro 1658 e kemmas doare Pieter De Hooch da livañ, ha sklaeroc'h e teaus e oberennoù da vezañ. Muioch a zonder a voe enno ivez, dre ma krogas da implijout an diarsell. Marteze e voe levezonet ivez gant Johannes Vermeer. Ar prantad-se a badas betek 1662.\nE 1660 pe e 1661 ez eas d'en em staliañ e Amsterdam. Eno e voe badezet unan eus e verc'hed - Diewertje hec'h anv – er Westerkerk, d'ar 15 a viz Ebrel 1661. Eno e rankas de Hooch daremprediñ renkadoù uhel ar gevredigezh : cheuc'hoch ha pinvidikoc'h e voe ar pezh a livas (diabarzh tiez). Taolennoù brasoc'h a reas ivez, ha ne oa ket ken sklaer ar skeudeoù a live. Ne anavezer ket kalz eus an oberennoù a savas d'ar mare-se.\nDaoust ma oa pinvidik klianted de Hooch, e kasas e vloavezhioù kentañ e Amsterdam en ur c'harter paour. E 1668 e tilojas d'ur c'harter pinvidikoc'h, met ne c'hellas ket prenañ e di.\nNe ouezer ket kalz tra diwar-benn fin e vuhez. Peurliesañ e vez mesket gant e vab, Pieter Pietersz De Hooch (1605-1684), hag a vije bet e zeskard. Hemañ a varvas e ti ar re sot (Dolhuis) e Amsterdam. Eno e oa dalc'het abaoe 1679, ha douaret e voe d'ar 24 a viz Meurzh 1684 e bered St. Anthonius Kerkhof. Ne ouezer ket e pe vloavezh er varvas Pieter de Hooch, marteze er memes bloavezh hag e vab, marteze dek vloaz goude.\nPieter De Hooch a implije livioù tomm, dreist-holl ruz ha ruz-gell.\nLevezonet e voe De Hooch ivez gant oberennoù Jan Steen, Rembrandt, Carel Fabritius, Nicolaes Maes ha Gerard ter Borch.\n↑ hag ivez Pieter De Hoogh, Pieter De Hooghe ha Pieter Hendricksz. De Hooch\n↑ Un den anvet Pieter De Hooch a varvas e ti ar re sot e Amsterdam ha douaret e voe d'ar 24 a viz Meurzh 1684, met unan eus mibien al livour e oa. Ar roud skrivet diwezhañ diwar-benn de Hooch eo ar marilh ma enskrivas e vab e ti ar re sot – F. Grijzenhout, « New Information on Pieter de Hooch and the Amsterdam Lunatic Asylum », e-barzh Burlington Magazine, CL (miz Gwengolo 2008), p. 612-613 –, met unan eus oberennoù Pieter de Hooch a zo deiziet e 1684 - RKD.\nPieter De Hooch war Artcyclopedia.\nTitouroù war Pieter De Hooch\nAdtapet diwar « https://br.wikipedia.org/w/index.php?title=Pieter_de_Hooch&oldid=1794270 »\nKemmoù diwezhañ degaset d'ar bajenn-mañ d'an 13 Mae 2018, da 15:32.


Dilhad-korf merc'hed - Wikipedia\n(Adkaset eus Lienerezh)\nGwelout ivez dilhad-dindan.\nDilhad-dindan evit ar merc'hed\nDilhad-korf merc'hed, pe lienaj-merc'hed, pe lienerezh, eo an anv hollek a vez graet eus an dilhad a vez gwisket gant ar merc'hed war o c'hroc'hen, a-wechoù dindan an dilhad all.\nE danvezioù tanav e vezont graet bremañ, aes da gannañ, broderezh ha dantelezh enne.\nE-pad pell en deus talvezet ar ger dilhad-dindan da aroueziñ dilhad-dindan ar merc'hed nemetken, abaoe ar bloavezioù 1990 avat ez eus dilhad-dindan evit ar baotred ivez.\nHiziv an deiz e vez dilhad-dindan brav hag aes da implij. Ur mad beveziñ eo, ha pouezus eo e bed ar c’hiz. Gallout a ra an dilhad-dindan bezañ dous, skañv, treuzwelus pe c’hoazh seizennek. Un doare da hoalañ e c’hall bezañ ivez, koulz evit ar baotred hag ar merc'hed. Diskouez ar pezh a vez kuzhet ha kuzhat ar pezh a vez diskouezet a zo unan eus perzhioù an dilhad-dindan.\nFardañ dilhad-dindan[kemmañ | kemmañ ar vammenn]\nNe vez ket aes fardañ dilhad-korf evit ar merc'hed. Etre 15 hag 20 gwienn zisheñvel (naturel pe sintetek) a vez implijet, hag etre 15 ha 30 tamm disheñvel (skoazigelloù, framm, skrafennoù, dantelezh, broderezh, kinkladurioù...). Fardañ ur vrennidenn a c’hall padout neuze etre 9 hag 20 munutenn.\nAdtapet diwar « https://br.wikipedia.org/w/index.php?title=Dilhad-korf_merc%27hed&oldid=1552165 »\nKemmoù diwezhañ degaset d'ar bajenn-mañ d'an 29 Gen 2014, da 07:30.


a-hed hag a-dreuz - Wikeriadur\nSavet diwar an adverb a-hed, ar stagell genurzhiañ hag hag an adverb a-dreuz\na-hed hag a-dreuz /Distagadur ?/\nLom a gemeras ur skourjez, ha, dao ! an duchenn a zraskas tennoù er glud, a-hed hag a-dreuz. — (Jakez Riou, An Ti Satanazet, Skridoù Breizh, 1944, p. 130.)\nBale a rae Garlantezeg a-hed hag a-dreuz ar sal-debriñ en ur verkañ da bep hini e lec'h d'azezañ, [...]. — (Jarl Priel, An Teirgwern Pembroke, Al Liamm, 1959, p. 16.)\nEdo an enseller o sellet ouzh un daolenn, livet warni ur rigadellenn a-hed hag a-dreuz. — (Goulc'han Kervella, Brezel ar Rigadell, Al Liamm, 1994, p. 53.)\nAdtapet diwar « https://br.wiktionary.org/w/index.php?title=a-hed_hag_a-dreuz&oldid=207053 »\nKemmoù diwezhañ degaset d'ar bajenn-mañ d'an 18 Eos 2015, da 18:16.


Seretse Khama (1 a viz Gouere 1921 - 13 a viz Gouere 1980) a oa ur politikour eus Botswana ha prezidant kentañ ar vro adalek an dizalc'hiezh betek e varv.\nDelwenn Seretse Khama e Gaborone\nGanet e oa bet en unan eus ar familhoù roueel galloudusañ eus gwarezveliezh Bechuanaland (anv Botswana kent an dizalc'hiezh). D'an oad a bevar bloaz e teuas da vezañ kgosi (roue). E studioù a reas e Suafrika hag e Breizh-Veur. Eno e timezas gant ar saozez Ruth Williams. Dre ne oa ket gouarnamant Suafrika evit asantiñ gwelet ur c'houblad a-seurt se, berzet gant politikerezh an apartheid, o ren en tu all eus e harzoù, e voe goulennet groñs digant Breizh-Veur skarzhañ anezhe diouzh Bechuanaland. Asantet e voe gant ar Saozon ha kaset ar c'houblad en harlu da Londrez e 1951. E 1956 e voe aotreet Khama hag e wreg da zistreiñ da Vechuanaland goude m'en doa asantet dilezel e garg a roue.\nE 1961 e krouas e strollad politikel (ar Botswana Democratic Party) hag e 1965 e teuas da vezañ ministr kentañ Bechuanaland a voe adanvet Botswana. Kas a reas neuze e vro war-zu an dizalc'hiezh hag a voe embannet d'an 30 a viz Gwengolo 1966, Seretse Khama o vezañ prezidant ar Stad nevez.\nE-pad e brezidantelezh e savas ur steuñv ekonomikel diazezet war an ezporzhiañ kig bevin, kouevr ha diamantoù. Etre 1966 ha 1980 e voe Botswana ar vro a greskas hec'h ekonomiezh ar buanañ er bed.\nMervel a reas diwar krign-bev an ilgreiz e 1980.\nAdtapet diwar « https://br.wikipedia.org/w/index.php?title=Seretse_Khama&oldid=1472933 »\nDernière modification le 4 Ebr 2013, à 19:01\nKemmoù diwezhañ degaset d'ar bajenn-mañ d'an 4 Ebr 2013, da 19:01.


Pajenn:Caer - Pevar Aviel.djvu/39 - Wikimammenn\nPajenn:Caer - Pevar Aviel.djvu/39\nNeuze Herodes, o velet oa bet faziet gant an dud fur, a ieas en eur gounnar vras hag e lakeas laza an holl vugale a ioa e Bethlehem ha tro var dro, azaleg an oad a zaou vloaz hag izeloc'h, hervez an amzer hen doa goulennet digant an dud fur.\nNeuze oue sevenet ar pez hen doa lavaret evelhen ar prophet Jeremias : « Eur vouez a zo bet clevet e Rama, var an uhel, gouelvan hag hirvoud. Rachel a vouel he bugale ha n'eo ket fellet d'ezhi beza frealzet, abalamour n'emaint mui. »\nGoude maro Herodes, eal an Aotrou a en em ziscuezas en Ejipt da Joseph epad he gousk hag a lavaras d'ezhan : « Sao, kemer ar bugel hag he vamm ha kea da vro Israel, rag maro int ar re a glaske tenna he vuez digant ar bugel. » Joseph a zavas, a gemeras ar bugel hag he vamm hag a deuas da vro Israel.\nMes o veza clevet e rene Archelaüs er Judee e leac'h Herodes, he dad, ne gredas ket mont di. Kentelliet epad he gousk, ec'h en em dennas e douar ar Galilee. Dont a reas da jom er gear hanvet Nazareth, evit ma teuje da vir ar pez ho doa lavaret ar bropheted : « Hanvet e vezo Nazarean. »\nAdtapet diwar « https://br.wikisource.org/w/index.php?title=Pajenn:Caer_-_Pevar_Aviel.djvu/39&oldid=123297 »


DELLA™ Truck transport from Voronezh to Omsk (find backway trucks for freight transportation Voronezh - Omsk)\n04.07–04.09 Available and backway transport. Truck transport Voronezh Oblast — Omsk Oblast\nVoronezh (RU) — Omsk region. (RU) tilt 22 t 90 m³\nVoronezh (RU) — Omsk region. (RU) tilt 10 t 45 m³\nVoronezh (RU) — Omsk region. (RU) tilt 2 t 15 m³\nVoronezh (RU) — Omsk region. (RU) outsized 60 t\nVoronezh (RU) — Omsk region. (RU) tilt 5 t 40 m³\nVoronezh (RU) — Omsk region. (RU) tilt 20 t 90 m³\nTrucks for truck transport Voronezh obl. — Omsk obl., nearby regions:


Pajenn:Fenelon - Digweziou Telemaq mab Ulyss.djvu/45 - Wikimammenn\nPajenn:Fenelon - Digweziou Telemaq mab Ulyss.djvu/45\nrien caret gant ar Muzed. P’hén dévoa hé zaé gwen-can, ma’n em léqéé da délenni war hé délen a olifant, an tygred hag al léoned a zeué da c’hourvez d’hé dreid ; ar Satyred a saillé euz ar c’hoajou, hag a zeué da gorolla en dro dézan ; ar gwéz a vané énaouet ; hag ho pijé crédet é ié ar réier da zisqen euz créac’h ar ménéziou dré ardou hé ganaouennou. Né gané német brasder an douéou, vertuz an harozed ha furnez an dud a gar ar c’hloar muioc’h éguet ar plijaduriou.\nLaret a ré din aliez é tlien caout bépred courach, ha pénauz an douéou ne dilesfent qét, nag Ulissès, nag hé vab. Assur a réaz din pénauz é tlien, ével an Doué Apollon, disqi d’ar messaérien da géela ar Muzed. Apollon, a lavaré, indignet abalamour ma teué Jupiter da fourgassi an oabl en dévéziou ar c’haëra, gant hé foultrou, a dreujaz a daoliou saez ar Cycloped a c’hovélié anézo. Ar ménez Ethna na zislounqé qén a dan ; né gléved qén trouz ar morzoliou, ô coueza war an anneu : an ouarn hag an dir, ô véza ne oant qén covéliet gant ar Cycloped, a zéraoué en em vergla. Vulcan diboellet a ia tré euz hé vougéo ; pétra bennag mar d’éo camm é pign étrézeg an Olympus ; tréanti a ra en eur c’houéza, ha goloet a poultr, en darempred an douéou ; ober a ra clemmou c’hoerv. Jupiter a vuénéga a énep Apollon, bann a ra anézan euz an olymp, hag en taol war an douar. Hé c’harr\nAdtapet diwar « https://br.wikisource.org/w/index.php?title=Pajenn:Fenelon_-_Digweziou_Telemaq_mab_Ulyss.djvu/45&oldid=116705 »\nKemmoù diwezhañ degaset d'ar bajenn-mañ d'an 30 Mez 2018, da 21:10.


Bathory (strollad) - Wikipedia\nBlack metal (1980s)\nViking metal, thrash metal (diwezatoc'h)\nBathory a zo ur strollad black metal svedat a zo bet stummet e Stockholm e miz Mae 1983. Kalz a levezon a zo bet gant ar strollad ha gwelet eo evel unan eus ar strolladoù bet stummet ganto ar black metal hag evel stummerien ar Viking metal. Bathory a oa, ez orin, raktres ur c'hrennard a 17 vloaz, Quorthon. Anv ar strollad a zeu eus hini Erzsébet Báthory.\n3.1 Izili e 2004\nGoude kalzig a cheñchamantoù anv hag izili, Quorthon a zo deuet a-benn da gendrec'hiñ penn-bras Tyfon Grammofon da enrollañ daou don evit ar c'hendastumad Scandinavian Metal Attack. An daou don-se a zedenn kalz ar fans ha Tyfon Grammofon a c'houlenn gant Quorthon hag-eñ en deus c'hoant enrollañ un albom en e-bezh. Bathory a zo embannet e 1984.\nAlbomoù da-heul Bathory, The Return hag Under the Sign oof the Black Mark a zo bremañ anavezet evit o levezon pouezhus war ar strolladoù a vro Norvegia, a lako da vezañ anavezet ar Black metal e penn-kentañ ar vloavezhioù 1990. Memes ma 'z eo albom Venom, Black metal a orin eus ar ger, albomoù kentañ Bathory o deus da vat spisaet an doare sonerezh : sonerezh kentidik, ur son rasklus, komzioù satanek, ur enrolladenn low-fi hag ur vouezh "euzhvil".\nGant Blood Fire Death, Bathory a sioul ar jeu evit leuskel plas d'ur stil muioc'h meurzanevellek ha gant un tem Viking. Met al lodenn vrasañ eus ar sonerezh a chom tost ouzh ar black metal memestra. Gant Hammerheart ez eo souezhet kalz a fans gant ur cheñchamant radikal davet ur son meurzanevellek hag aergelc'hiek. Ar c'homzoù a zo muioc'h troet davet ar Vikinged hag ar mitologiezh skandinaviat. Gant Hammerheart e teu Bathory da vezañ stummer un doare nevez sonerezh metal : ar viking metal. Bathory a gendalc'h evel-se evit an albomoù all Twilight of the Gods, Blood on Ice ha Nordland I & II.\nGant Requiem (e 1994), Bathory a cheñch c'hoazh e stil, ar wech-mañ ez eo kentoc'h retro-trash a lak da soñjal e strolladoù Bay Area ar bloavezhioù 1980. Kenderc'hel a reas ar strollad war ar stil-se e 2001 gant Destroyer of Worlds.\nQuorthon a zo adkavet marv d'ar Yaou 3 a viz Even 2004 da-heul taolioù kalon.\nIzili e 2004Aozañ\nQuorthon - gitar, kan, sonerezh ha komzoù (1983–2004) holl binviji (1991–2004)\nAdtapet diwar « https://br.wikipedia.org/w/index.php?title=Bathory_(strollad)&oldid=1953669 »\nDernière modification le 15 C'hwe 2022, à 08:57


Yezhoù ofisiel rusianeg\nGorread 50.300 km²\nPoblañs 2 737 313\nPrezidant Ramazan Abdoulatipov\nRepublik Dagestan (e rusianeg: Респу́блика Дагеста́н) zo ur republik e kevread Rusia, e hanternoz ar C'haokaz. Kêrbenn ha kêr vrasañ ar vro eo Mac'hatchkala, war aod Mor Kaspia.\nNiverus eo ar strolladoù etnek en Dagestan ha komzet e vez eno yezhoù kaokazek, turkek pe iranek. Ar minorelezhioù niverusañ eo an Avared (war-dro 750.000), an Dargined (war-dro 425.000), ar C'houmiked (war-dro 365.000), al Lezgied (war-dro 340.000) hag al Laked (war-dro 140.000). Hervez mellad 11 bonreizh Dagestan eo ar rusianeg yezh ofisiel ar vro, asambles gant yezhoù pobloù Dagestan.\nAdtapet diwar « https://br.wikipedia.org/w/index.php?title=Dagestan&oldid=1865120 »\nKemmoù diwezhañ degaset d'ar bajenn-mañ d'an 8 C'hwe 2020, da 13:24.


Buhez ar Zent. pages 143, 144, 145. Encyclopédie Marikavel.\npages 143, 144, 145\nKentan devez warn-ugent a viz C'houevrer\nSant Pep Landen ha Santez Itta e bried\nAr zeizvet kantved eo kantved ar zantelez. Er zav-heol hag er c'huz-heol, e kaver eleiz a zent, en amzer-ze, ha bezan zo aneze o vervel en peb oad, hag o vevan en pep renk, kenkouls en ti soul ar paour evel en lez aour ar roue.\nUnan eus sent ar c'hantved-ze hag a zo kaeran o c'hurunen eo sant Pepin, a zo santez e bried, hag a zo eun tregont bennak, etre e vugale hag e vugale-vihan, etouez an dud kurunet er baradoz gant an Otrou Doue, ha pedet war an douar-man gant an Iliz.\nGenel a reas en Landen, war-dro ar bla 585. E gerent a oa pinvidik-mor. Abred e vevas en lez ar roue Kloter, eil eus an hano, ha hanvet e oe da ver ar palez, kentan karg ar rouantelez. Yaouank oa c'hoaz; mes e ijin hag e-zantelez a reas d'ezan bezan barrek diouz kement a zelle ouz ar garg vras a oa fiziet ennan.\nAl lezhaniou-man : « Ti beo ar furnez, skoazel ar vro, enor al lez, skouer ar pennou-bras, rener ar pennou kurunet, » a zo roët d'ezan er skridou koz, ar pez a verk ar vrud vat a oa anezan dre holl.\nPepin eo a zavas Dagobert, mab Kloter, hag a reas anezan, daoust pegen pennadus e oa, gwellan roue eus gouen Merove a repas Bro C'hall. Lakat a reas eleiz a zent da rei dorn d'ezan da gas karr ar vro war rôk; en o zouez, ha gant ar re gentan, sant Alar, sant Ouan, sant Arnould ha sant Philiber.\nLakat a reas lezennou an Iliz da vezan lezennou ar vro; gwiriou ar paour da vezan doujet, deveriou ar pinvidik da vezan embannet, ha gourc'hemenn ar garante etre an holl da vezan miret. Lavaret a rê alïes ar gomz-man eus ar Spered-Santel : « Al lealded a zao ar boblou hag an dislealded o diskar. »\nPepin, nebeut goude rna oe hanvet da ver ar palez, a zimezas d'eur verc'h speredek ha santel, he hano Itta, a roas d'ezan tri grouadur : Jertrud, Begga ha Grimoald. Begga a zirnezas da Anjiz, hag eus o dimezi e c'hanas Pepin Heristal, tad-kunv an impalaer bras Charlemagn.\nEn doare-ze, sant Pepin ha santez Itta. ouspen ma rojont eleiz a zent d'an Iliz, a roas d'ar Frans an eil gouen eus ne rouaned, a chômas war an trôn daou-c'hant vla hag ouspen.\nPepin, evit ober eus e diegez an tiegez gaer ma teuas da vezan, n'ee ket dre gomz hepken d'e vugale, mont a rê ive dre skouer.\nBemde, a lavar d'imp an histor, e veze gwelet o vont diarc'hen da c'houlenn an absolven digantsant Arnould, e govezour.\nO c'houzout eo ar beden ar pez a vir ouz gwalinier Doue da skei ar rouanteleziou, e reas sevel eleiz a vanatiou neve. Ar brudetan a oe savet en amzer-ze eo hiui Sant-Denis, demdost da Bariz. Eno, tri-c'hant manac'h, rannet en nao geur, a gane noz-de meuleudi an Otrou Doue : ar beden beurbadus-ze a lezhanver, en latin, " laus perennis". Ar roue Dagobert a varvas er bla 638. Sant Pepin a dremenas, en peuc'h ar C'hrist, daou vla goude-ze. Ne reas nemet diskenn pazennou an trôn evit pignal gant pazennou an ôteriou.\nAr C'hovez alïes\nI. — N'eus netra gwelloc'h eget kovez alïes, evit miret an ene en gras Doue. Pec'hi a reomp bemde; perak eta kaout diegi o vont da govez alïes ?\nDaoust d'hon meimoziou start ha d'hon fedennou c'houek, ma n'eomp ket da govez alïes, ha ma ne deu ket. heb an amzer, gourdrouzou hon tad kovezour d'hon dihuni, hep mar ebet, e kouezfomp : ar skiant-prenan hen desk, siouaz. da bep den.\nII. — N'eus netra gwelloc'h eget kovez alïes evit ober kovezionou mat. Ar re ne dostaont ouz lez-varn ar binijen nemet bep bla, pe bep c'houec'h miz eo o deve dalc'h-mat an nebeutan da zlskargan : n'int ket krenv awalc'h ken, an hanter aneze, da zislagan diouz o eneou ar grammen stag oute.\nSeul pelloc'h e chom al loustoni da gailharan eun dra, ha seul diêsoc'h ve da gas kuit; gwir eo evit ar c'horfou, gwir eo evit an eneou.\nIII. — N'eus netra gwelloc'h eget kovez alïes, ha derc'hel, anez digare vras, d'ar memes kovezour, evit lakat ar zantelez da vleunian en ene. An den zo dall war e glenvejou; dalloc'h war re e ene c'hoaz, kouls lavaret, evit war re e gorf. Ezom an eus eta eus unan bennak hag a welo sklêroc'h évitan, hag a vezo goest d'hen louzaoui a zoare.\nMes tud a zo, ha dal ma welont eo anavezet o c'hlenved gant o c'hovezour, ma komzer d'eze, dreist-oll, eus difrarnman o zech mignon, eienen o brasan pec'hejou, a ve mall gante klask eur medesin neve hag en doare-ze, petra en em gav ? Chom a reont keit ha keit, ha pareanz ebet ne deu enne, pareanz padus, da vihanan !\nIV. — N'eus netra gwelloc'h eget kovez alïes evit pourchas an ene a-benn ar maro. An neb a govez alïes a ve urz en e ene, hag elec'h ma ve urz e ve peuc'h. An neb a govez allïes a c'hall kouezan, mes o vezan ne raket a wap ouz an Otrou Doue, ma sao kentan ma c'hall, an Otrou Doue ne raio ket a wap anezan, kennebeut, hag a roio d'ezan ar c'hras da c'hallout kovez, arôk mont eus ar bed-man.\nAn dud n'eont da govez nemet dre faë, peurliesan, da heur o maro, Doue a ra faë warneze ive, ha n'hallont kaout beleg ebet, arôk mont eus ar bed-man.\nLakomp urz alïes en hon ene. Da heul an urz, e teu ar sklerijen hag ar peuc'h.


Niveradur roman - Wikipedia\n(Adkaset eus Sifroù roman)\nImplijet eo bet an neveradur roman gant Romaned an Henamzer evit skrivañ gant 7 lizherenn hepken an niveroù anterin eus 1 betek e-tro 4000 pe 5000. Ne anavezent ket ar mann avat, pe gentoc’h ne veze ket lakaet niver.\nDornskrid Freigius, 1582\nSkoueriekaet eo bet an niveradur evit an implijoù a-vremañ. Diazezet eo war 3 fennaenn :\nkement lizherenn lakaet a-zehoù d'unan all brasoc’h pe kevatal he zalvoudegezh dezhi hec’h-unan a vez sammet ganti : XI = X + I = 10 + 1 = 11 ;\nkement lizherenn unanenn lakaet diouzhtu a-gleiz d'ul lizherenn all kreñvoc’h he zalvoudegezh a verk e ranker lemel an niver anezhi diouzh an niver a zo war he lerc’h : IX = X - I = 10 - 1 = 9 ;\nbodet eo an talvoudoù en urzh digreskiñ, nemet evit an talvoudoù da lemel diouzh ar reolenn a-us.\n1 Notadur klasel\n4 Skouerioù sifroù roman\n5 Adstummoù krennamzerel\nAros al lestr Cutty Sark, 1869\nI 1 ur biz / ur varrenn\nV 5 un dorn / un ask\nX 10 daou zorn / ur groaz\nL 50 ?\nC 100 Centium (100 e latin)\nD 500 ?\nM 1000 Mille (1000 e latin)\nV 5000 ha + M usskrivet\nMeur a adstumm zo bet koulskoude a-hed an Istor a-raok na vije degemeret ar patrom-mañ, ken war an doare da dresañ an niveroù ha war an doare da jediñ. "Mil" (1000), da skouer, a c’hall bezañ skrivet M (an doare implijetañ) hogen ivez C(I) pe I barrenn.\nAnno Domini 1932\nGant ar reizhiad-mañ e c’haller skrivañ an holl niveroù eus 1 da 3 999. Evit an niveroù brasoc’h ec’h implijer ar varrenn a-led a-us an niver evit merkañ ur feur 1 000 ha div varrenn evit ur feur 1 000 000.\nUnanennoù + 10\n1 = I 11 = XI 10 = X 100 = C 1000 = M\n2 = II 12 = XII 20 = XX 200 = CC 2000 = MM\n3 = III 13 = XIII 30 = XXX 300 = CCC 3000 = MMM\n4 = IV 14 = XIV 40 = XL 400 = CD\nEvit gouzout talvoudegezh un niver skrivet gant sifroù roman e ranker e lenn a-gleiz da zehoù. Mard eo ur sifr brasoc’h eget pe kevatal d'ar sifr a zo war e lerc’h, e sammer anezho o-daou. A-hend-all e vez lamet. War-lerc’h 4000 e kemm ar reolenn. Ne vez ket implijet ar reizhiad dilem evit a miliadoù.\nXIV = 10 - 1 + 5 = 14 (rak I zo bihanoc’h eget V)\nDIX = 500 - 1 + 10 = 509 (rak I zo bihanoc’h eget X)\nMMMMDCCCCLXXXVIII = 4988, an niver roman hirañ hervez an niver a arouezennoù.\nN'eus ket bet graet atav gant ar reolennoù-se, dreist-holl evit an enskrivadurioù : meur a zoare hentenn o deus kenvevet an eil gant eben, evel IIX evit VIII pe VIIII evit IX. N'eus ket re bell zo eo bet stabilaet an doare ober a-vremañ.\nHorolaj alaman, 2006\nImplijet e vez c’hoazh ar sifroù roman hiziv an deiz evit skrivañ anvioù an c’hantvedoù hag ar milvedoù dreist-holl. Da skouer « an XXIvet kantved » hag « an IIIe milved ». Kavet e vez sifroù roman war dremmoù an horolajoù hag an eurieroù ivez. Alies e vez skrivet IIII warno e-lec'h IV evit 4 ; d'ober bravoc’h eo traken : evel-se e vez savet ar pevar sifr kentañ diwar un I hepken (I, II, III ha IIII), ar pevar da heul diwar ur V (V, VI, VII, VIII) hag ar pevar diwezhañ diwar un X (IX, X, XI, XII). Mat eo gouzout ivez eo ken kozh ar skrivadur IIII hag ar marevezh roman hag ez eo bet implijet e-pad pell en enskrivadurioù, e dornskridoù ar Grennamzer hag en embannadurioù klasel a-gevret gant ar skrivadur IV.\nGwechall e veze implijet ar sifroù roman evit merkañ bloaz savidigezh an tiez, dreist-holl ar savadurioù ofisiel pe velestradurel. C’hoarvezout a ra c’hoazh d'an den en em gavout gant sifroù evel-se ouzh talbenn tiez kozh.\nTamm-ha-tamm eo bet dilezet ar sifroù roman hag erlec’hiet int bet gant sifroù anvet « arabek ». Ar re-se a ra gant ur reizhiad dekvedennel. Emsavoc’h eo rak gallout a reer evel-se skrivañ sifroù berroc’h gant a-boan muioc’h a arouezennoù (10 e-lec’h 7), hag e c’heller implijout an niver mann (0) ; ouzhpenn-se e c’heller skrivañ ar sifroù a-steud, ar pezh a aesa kalz ar jediñ war baper.\nSkouerioù sifroù romanAozañ\nAr c’hant niver anterin kentañ skrivet gant sifroù roman\n1975 = MCMLXXV (1000+(1000-100)+(50+10+10)+5)\nUr wech bet diazezet an emglevioù skrivañ e ouezer skrivañ sifroù anterin gant sifroù roman. Ne rae ket jedoniourien gwechall gant an notadur-se evit ober sammadennoù pe liesadurioù avat. Gant abakennoù e veze graet. Gant-se e raent gant un niveradur delec’hiet hep gouzout dezho ha ne welent ket e vije bet tu dezho da implijout an niveradur delec’hiet-se evit skrivañ an niveroù ur wech da vat.\nA-wechoù eo bet disleberet skrivadur ar sifroù roman er Grennamzer.\n4 zo bet skrivet IIII e-lec’h IV, ar pezh a zo un adstumm kozh e gwirionez. Dalc’het eo bet an implij-se en horolajerezh ma vez skrivet IIII evit 4 eur, evit aesaat al lenn war ur skramm ront ha plijout d'ar gweled dreist-holl.\nA 80 da 400 e konter dre ugent, o lakaat ar sifr ugent (XX) da c’hallouder : da lavaret eo IIIIXX evit 4 x 20 = 80 ; e Breizh e veze implijet kalz an doare jediñ dre ugent-se gant an dud betek nevez-tre zo : "c'hwec'h-ugent" a oa 120; "tri-ugent" (60) ha "pevar-ugent" (80) zo chomet bev. E Pariz ez eus un ospital anvet hôpital des Quinze-Vingts ma oa 15 x 20 = 300 gwele er bloaz 1260.\nEvit ar c’hantadoù e c’haller merkañ an niver a gantadoù heuliet gant merker ar c’hantadoù (c pe, el liester ctz evit centz) evel gallouder : 300 a skrived eta IIIc(tz).\nSifroù roman astennet\n1630 en Amsterdam\nE lod skridoù eus ar XVvet kantved hag ar XVIvet kantved ec’h implijer ivez :\nↀ pe (I) evit 1000.\nↁ pe I)) evit 5000.\nↂ pe ((I)) evit 10 000.\nI))) evit 50 000.\n(((I))) evit 50 000.\nMet ne implijer ket an notadur-se evit notenniñ lamadurioù : 4000 a skriver MMMM ha neket MI)).\neo ar pennad-mañ.\narabek – armenianek\nbabilon – sinaek\nkoptek – egiptek\netiopiek – gresianek\ngotek – hebraek\nIndia – japanek\nmaya – mongol\nnesan – roman\nslav – thailandek\nMarteze ez eo bet kaset implijerien an niveradur roman da anavezout lod disoc’hoù dre an eñvor a-benn bezañ gouest da jediñ aesoc’h. Da skouer, mar gouient en a-raok petra a oa liesad XII x XII (= CXLIV, 144) e oa aes dezho dezastum liesad XII dre unan nebeutoc’h pe unan muioc’h.\n(fr) Ifrah, Georges : Histoire universelle des chiffres, levrenn 1, pp. 454–460, Robert Laffont, 1994 (ISBN 978-2-221-05779-7)\n↑ Gwelet ar pennad Steradurezh hollek.\n↑ Pe tenn eeun, testeniekaet abaoe an Henamzer.\n↑ Diwallit ! Kudennoù zo gant merdeerioù Internet zo evit diskouez an arouezennoù unicode.\nAdtapet diwar « https://br.wikipedia.org/w/index.php?title=Niveradur_roman&oldid=1972795 »\nDernière modification le 6 Meu 2022, à 08:37


Hans Scholl a zo bet ganet d’an 22 a viz Gwengolo 1918 en Ingersheim (Crailsheim), Alamagn ha lakaet d’ar marv d’an 22 a viz C’hwevrer 1943 e München. Ur stourmer politikel alaman e-pad an Eil Brezel Bed, hag unan eus pennoù Ar Rozenn Wenn (alamaneg : die Weiße Rose) e oa.\nE-giz holl dud yaouank Alamagn er bloavezhioù 1930 e rankas kemer perzh e kevredigezhioù evit ar yaouankiz (Bündische Jugend). E dibenn 1937 e voe harzet gant ar Gestapo ha toullbac’het e-pad un nebeud sizhunvezhioù. E-kerzh ar goañv 1939 e stagas gant e studioù medisinerezh e München, adalek 1940 e kendalc’has gant e studioù, evel soudard ezel eus ur strollad studierien. Etre ar goañv 1941 hag an hañv 1942 e voe e darempred gant Carl Muth. Adalek an hañv 1942, e lakaas embann traktoù kentañ Ar Rozenn Wenn. D’an 22 a viz Even 1942 e voe kaset da dalbenn ar Reter, eno e reas e goñje evel klañvdiour en arme. Harzet e voe, asambles gant e c’hoar Sophie d’an 18 a viz C’hwevrer 1943 e skol-veur München, goude bezañ bet gwelet o skignañ traktoù gant porzhier ar skol-veur. Barnet e voe gant ar «Volksgerichtshof» («Lez-varn ar bobl»), hag e nac’has dinac’h e vennozhioù politikel. An deiz a-raok bezañ lakaet d’ar marv e lavaras d’ar barner Roland Freisler, (penndamaller nazi): « Hiziv e lazhit ac’hanomp, a-benn warc’hoazh e viot en hol lec'h ». D’an 22 a viz C’hwevrer 1943 e voe kondaonet d’ar marv ha dibennet e toull-bac’h Stadelheim, nepell eus München, un nebeud eurvezhioù goude ma vefe bet dibennet e c’hoar, daoust d'al lezenn a embanne splann e ranked gortoz 99 deiz a-raok lakaat un den d'ar marv goude ma vije bet kondaonet.\nAdtapet diwar « https://br.wikipedia.org/w/index.php?title=Hans_Scholl&oldid=1793624 »\nDernière modification le 6 Mae 2018, à 16:57\nKemmoù diwezhañ degaset d'ar bajenn-mañ d'an 6 Mae 2018, da 16:57.


Kregin ar gerveur - Belgique Loisirs\nAccueil Jeunesse Albums Kregin ar gerveur\nAdalek 5 vloaz. Ha gwelet 'peus c'horrigan e benn disto c'hoazh ? En enez ar Gerveur eo pennfollet al lutuned : aet eo o zokoù diwer wel ! Ha gouest e vo Elin ha Tomis da reiñ sikour dezho ? En savoir plus\nRéférence : 9782371331907\nAdalek 5 vloaz. Ha gwelet 'peus c'horrigan e benn disto c'hoazh ? En enez ar Gerveur eo pennfollet al lutuned : aet eo o zokoù diwer wel ! Ha gouest e vo Elin ha Tomis da reiñ sikour dezho ?\nEvaluations (0) Kregin ar gerveur Nolwenn Languille Patrice Manic


Pajenn:Morvan - Buez ar Zent, 1894.djvu/774 - Wikimammenn\nPajenn:Morvan - Buez ar Zent, 1894.djvu/774\nha ne veve nemed divar ann aluzenn. E Rom e oue resevet erfin enn Urs ann Tadou Jezuisted gant sant Fransez Borjia, a ioa d’ann ampoent superior jeneral euz ann Urs-se.\nMes ann den iaouank santel en doa dija gounezet he gurunenn. Ne oa ket c’hoaz dek miz abaoue m’edo er gouent pa lavaraz eunn deiz da unan euz ann Tadou, er penn kenta euz a viz eost: « — Gouel-Maria-Hanter-Eost a dle beza ive eur gouel kaer enn env ; me’m euz esper da vont di da zelebri ar gouel-ze. » O veza m’en doa doare da veza iac’h-pesk, ann Tad ne daolaz nemeur a evez ouz ar pez a lavare. Goulskoude, da c’houel sant Lorans, e klanvaz dioc’h ann abardaez, ha d’ar pevarzek euz ar miz e tiskleriaz e varvche enn noz varlerc’h. Reseo a reaz he zakramanchou diveza enn deiz-se, hag antronoz-vintin, var dro teir heur, e oue klevet o lavaret: « — Me vel Mari, va mamm, etouez ann elez. » Raktal goude e tremenaz e peoc’h, d’ar 15 a viz eost 1568, enn trivac’hved blavez euz he oad.\nAnn tadou hag ar mammou a gav diez avechou guelet ho bugale o vont d’ar gouent. Goulskoude peurvuia ar vugale-ze a ra ho brasa joa hag ho brasa gloar er bed-ma zoken, e leac’h ar re all a deu aliez da veza groaz pounner hag eur rann-galoun evitho.\nPa anavezont eta e c’halv ann Aotrou Doue unan bennag euz ho bugale, dever eunn tad hag eur vamm gristen eo lakaat muioc’h a evez ouz ar c’hrouadur-ze, evit ma tiouano ha ma kresko bepred ann haden zantel taolet enn he galoun gant dourn ann holl-c’halloudeg, hag a c’hellfe beza mouget dre zizursiou ha gual genteliou ar bed.\nAr zant-ma a ioa ganet er Pologn evel sant Stanislas, hag a oue savet e doujans Doue gant he dud. Azalek he vugaleach e oa ken aketuz d’ar bedenn ha d’ann\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/774&oldid=138016 »


Kinesiotapiñ - Wikipedia\nSeul gwarezet gant ur ginesiotapenn zu\nUr vandisenn stirennek begus eo ar ginesiodapenn. Implijet vez a-benn sikour pareañ ar gloazoù. Krouet eo bet gant ur c'hiropraktour japanat anvet Kenso Kase hag a oa karget da louzaouiñ Skipailh olimpek Volley-ball Bro-Japan. Disheñvel eo ar vandenn-mañ eus ar re all abalamour d'he ferzhoù stirennek a un tuadur.\nKinesio IP, LLC owns the trademarks KINESIO and KINESIO TAPING.\nHervez an doare da lakaat anezhi e c'hall tanavaat c'hwezhadurioù ha bronduoù, broudañ pe danavaat ar gwaskadennoù-gigenn dre dastaol, stabilaat ar melloù.\nTu a zo da danavaat ar c'hwezhadurioù o lakaat ar ginesiotapenn gant un doare roet. Gant stummañ plegoù e-live ar c'hroc'hen ez eus tu da vroudañ tremeniri an dourell lenfatek ha neuze dizourañ al lodenn tannijenet.\nAdtapet diwar « https://br.wikipedia.org/w/index.php?title=Kinesiotapiñ&oldid=1597829 »\nKemmoù diwezhañ degaset d'ar bajenn-mañ d'an 27 Her 2014, da 15:17.


Giuglio Andreotti (Roma, 14 a viz Genver 1919 - Roma, 6 a viz Mae 2013) a oa ur politiker italian eus ar gostezenn Democrazia Cristiana, hag a voe Kentañ Ministr Italia eus 1972 da 1973, eus 1976 da 1979 hag eus 1989 da 1992. Bez' e voe ivez ministr an Diabarzh (1954 ha 1978), ministr an Difenn (1959-1966 ha 1974) ha ministr an Aferioù Diavaez (1983-1989), hag ivez senedour e Sened Italia eus 1991 betek e varv. Kazetenner ha skrivagner e oa bet ivez, ha ren a reas ar gelaouenn gatolik 30 Giorni.\nGraet e veze anezhañ Divo Giulio ("Jul an doue", diwar an droienn latin Divus Iulius a oa unan eus lesanvioù Julius Caesar), abalamour d’e lec’h bras e buhez politikel Italia en eil hanterenn an XXvet kantved. Er politikerezh diabarzh e oa deuet-mat d’an dud a afer ha d’an Iliz katolik. War dachenn ar politikerezh estren e oa troet gant Unaniezh Europa, ha gantañ e voe gwellaet an darempred etre Italia hag ar broioù arab. Evit ar re a blije e bolitikerezh dezhañ ez eo un den a reas eus Italia ur vro diorroet hec’h ekonomiezh. Ar re a oa a-enep dezhañ avat a lavar ne reas netra a-enep breinadurezh ar gevredigezh. Ha tamallet e voe dezhañ zoken bezañ graet emglev gant torfedourien Cosa Nostra. Didamallet e voe gant ar varnerien avat.\nAdtapet diwar « https://br.wikipedia.org/w/index.php?title=Giulio_Andreotti&oldid=1771242 »\nKemmoù diwezhañ degaset d'ar bajenn-mañ d'an 27 Gwe 2017, da 15:37.


Mustafa IV (8 a viz Gwengolo 1779 – 17 a viz Du 1808), a voe 29vet sultan an Impalaeriezh otoman.\nMab e oa da Abdülhamit I ha kenderv Selim III. Ren a reas adalek 1807 betek e varv e 1808.\nLakaet e voe war an tron a-drugarez d'un emsavadeg soudarded d'an 29 a viz Mae 1807. Un arme a voe savet neuze gant Alemdar Mustafa Pacha evit reiñ ar galloud da Selim III en-dro. E miz Gouere 1808 e teuas a-benn arme Alemdar Pacha da aloubiñ palez ar sultan.\nEvit mirout ouzh an emsavidi a adlakaat Selim III e penn an Impalaeriezh e roas Mustafa IV urzh da lazhañ e genderv, asambles gant Mahmut, e vreur.\nSelim III a voe lazhet a-raok m'o defe e zalc'hidi amzer d'e saveteiñ. Mahmut avat a zeuas a-benn da dec'hel kuit dre an toennoù hag a voe lakaet da sultan gant an anv Mahmut II. Hemañ a lakaas Alemdar Pacha da sadrazam (vizir meur) evit e drugarekaat.\nGoude-se e voe kaoz gant ar janisared da glask lakaat Mustafa IV da sultan en-dro. Mahmut II a roas neuze an urzh d'e lazhañ anezhañ d'ar 17 a viz Du 1808.\nSelim III Sultaned an Impalaeriezh Otoman\n1807 – 1808 War e lerc'h:\nAdtapet diwar « https://br.wikipedia.org/w/index.php?title=Mustafa_IV&oldid=1899913 »\nKemmoù diwezhañ degaset d'ar bajenn-mañ d'an 9 Ebr 2021, da 15:41.


Dao da gêr ar gourserien !\nEvel ul lestr maen emañ Sant-Maloù e beg ar Renk, sonn ha lorc'het he mogerioù-kreñv a-us an traezhennoù hag ar porzh. Dont a ra neuz dibar ar gêr diwar talbennoù an tiez hag an tourioù a zeu war wel a-ziadreñv ar ramparzhioù. Evit ober anaoudegezh gant kêr Sant-Maloù n'eus ket gwelloc'h eget an hent-ged a c'haller diwarnañ gwelet traoù dibar !\nUr gêr tud dizalc'h enni\nKrouet e oa bet Sant-Maloù war un enezennig a-dal da Aled, ur porzh gal-ha-roman savet er c'hentañ kantved a-raok J.K. En 12vet e teuas ar gêr nevez da vezañ kêrbenn an eskopti e-plas Aled. Er 16vet kantved e loc'has Jakez Karter ac'halese evit mont da zizoleiñ Bro-Ganada, ha flodadoù pesketaerien a grogas da vont betek an Douar-Nevez. Berzh a reas ar gêr a-drugarez d'ar baramantourien a veze o bigi o redek war holl vorioù ar bed, hag i o vevañ dindan warez ar mogerioù-kreñv a voe kresket gant diskiblien Vauban. En 18vet e kendalc'has Sant-Maloù da vezañ brudet mat gras d'ar gourserien Duguay-Trouin ha Surcouf. Gwintet e veze standard ar gêr a-us banniel Frañs.\nPa reer tro ar ramparzhioù ez eer eus ur beg-moger betek un tour. Eus un tu emañ straedoù strizh ar gêr gloz, eus an tu all e weler an traezhennoù, ar porzh hag ar c'hreñvlec'hioù, traoù kaer an holl anezho. Eus dor Sant-Visant, a yeer tre e kêr dre enni, e weler al lennoù-porzh ha Sant-servan. Pa vezer etre begoù-moger Sant-Loeiz ha Sant-Fulup e c'haller sellet ouzh aber ar Renk hag ouzh Dinarzh. Emañ an traezhennoù hed-ha-hed ar ramparzhioù betek an tour Bidouane. Pa vez izel ar mor e vez dizolo an traezh betek Enez ar Be Vras hag Enez ar Be Vihan. An hini a ya war-zu ar c'hastell a wel aod vras an Erv oc'h en em astenn pell.\nEr gêr gloz\nE tu diabarzh ar mogerioù-kreñv ez eer da vale etre tiez uhel. Pa seller outo eo diaes soñjal ez eo bet adsavet an darn vrasañ anezho goude bombezadegoù 1944 ! Kerkent hag aet tre er gêr eo start chom hep mont d'azezañ war leurenn un ostaleri war blasenn Chateaubriand. A-raok ober un ehan avat e vo dav deoc'h mont da welet an tour Quic-en-Groigne, an ti Pélicot stummet evel kastell a-dreñv ul lestr, an Ostel Asfeld !\nKreñv eo ar c'hreñvioù eno !\nGallout a reer mont war droad, pa vez izel ar mor, betek al lec'hioù dibar m'emañ kreñv ar Be Vihan hag ar c'hreñv broadel. Diwar an enezennigoù-se ez eus ur gwel kaer-meurbet war 360°. War Enez ar Be Vras e c'hallot mont da welet bez Chateaubriand, ar skrivagner brudet genidik eus Sant-Maloù.\nKreñv kêr Aled hag an Tour Solidor zo savadurioù difenn all da vezañ gwelet e-maez kêr ha war an douar bras. Bez' ez eus ivez ur valeadenn gaer d'ober, pa loc'her eus Sant-Servan, a-dal d'ar Renk ha d'ar gêr gloz.\nEchu eo da vat mare ar gourserien, daoust da se e talc'h tud Sant-Maloù d'ober war-dro "koursoù" dre gas an obererezhioù bageal war-raok. N'eo ket souezhus eta e vefe degemeret, er gêr-se, Hent ar Rom hag an dreizhadeg atlantel Kebek/Sant-Maloù.


Pajenn:Sales - Introduction d’ar Vuez devot.djvu/15 - Wikimammenn\nPajenn:Sales - Introduction d’ar Vuez devot.djvu/15\ngant an avariçdet pe gant an impurete. Darn a zigor volontieramant o dourn da rei an aluzen d‘ar boerien, mæs n’ellont quet digueri o c’halon da bardoni d’o adversouryen : darn-all a bardono d’o adverfouryen, mæs evit paëa o dle hac ober ervad ouz nep ma o deveus grèt gaou ountâ, n’er graïnt jamæs nemet dre gontraign. Ar re-mâ oll a dremen communamant evit tud devot, ha cousgoude n’en dint morse-tout.\nAr guir devotion, Philotee, a suppos carantez Doue da guenta, p’evit lavaret guell, ne deo quen tra nemet carantez Doue memes ar parfeta hac an excellanta : rac e quement a ma teu carantez Doue da orni hon Ene, ez eo galvet graç, dre ma hon rent agreabl dirac e Vajeste divin ; e que-\nAdtapet diwar « https://br.wikisource.org/w/index.php?title=Pajenn:Sales_-_Introduction_d’ar_Vuez_devot.djvu/15&oldid=118315 »\nKemmoù diwezhañ degaset d'ar bajenn-mañ d'an 7 Eos 2018, da 12:57.


Les Recettes - Mae – Koñfitur kourjet get bazilik hag he fourmaj-gavr - Trop Mad : le restaurant Le Jardin Gourmand et la cuisine de Nathalie Beauvais.\nMae – Koñfitur kourjet\nget bazilik hag he fourmaj-gavr\nEvit 8 pod konfitur bihan :\n2 kg kourjetez\n500 g avaloù\n1 tamm suraval\n1,5 kg sukr munut\nTenniñ plusk ar c’hourjet a bep eil, gwalc’hiñ ar c’hourjet hag o zroc’hiñ e stumm ruilhennoù tanav. Dibluskiñ ha displusiñ an avaloù. O zroc’hiñ e ruilhennoù tanav.\nMeskiñ e-barzh ur plad-saladenn bras ar c’hourjet, an avaloù, ar sukr hag ar chug-suraval. Goloiñ razh ha leuskel ar meskad da hiliiñ e-pad un noz en ur lec’h klouar pe fresk.\nAntronoz, skuilhiñ ar c’hourjet hag an aozennoù arall e-barzh ur gastelodenn ha lezel da boazhiñ dousik, get ur golo. Pa grog ar meskad da virviñ kendelc’her da boazhiñ hep ar golo, atav àr an tan bihan. Lezel da boazhiñ èl-se betek ma tay da vout e-giz ur siros (tro 30 munutenn). Ne vez ket distummet nag ar frouezh, nag ar legumaj, normal eo. Mesketat ar c’hoñfitur neuze.\nLakaat e pep pod, prop ha naet, unan pe div zelienn bazilik. Skuilhiñ ar c’hoñfitur kourjet berv e pep pod. O serriñ hag o lakaat war o zu-gin, ar golo en traoñ. Leuskel ar c’hoñfitur da oueledenniñ betek ma vo yenaet penn-da-benn.\nDebriñ ar c’hoñfitur-mañ get ur fourmaj-gavr pe fourmaj gwenn.\nMiz Mae eo kentañ miz ar blead e-lec’h m’emañ ar c’hourjetez é tonet (emaon o komz ag ar c’hourjetez, gounidet en ur zoujiñ doc’h reolennoù an natur, hag a zo chomet hep treuziñ ar bed a-raok degouezhout en ho plad !). Partiet eo evit 6 miz ha gwelloc’h eo kaout un nebeud menozioù evit keginiñ evit chom hep skuizhiñ re an dud par pe kar get ar brav a legumaj-mañ, blazet-mat, mat evit ar yec’hed, marc’had-mat hag aes da geginiñ.\nMa produit muioc’h a gourjetez evit ar pezh a zebrit ha m’ho peus c’hoant da vezañ hep ho par e kinnigan deoc’h ur menoz evit, àr un dro, keginiñ ha mirout an teñzor a legumaj-mañ !


Sujet: Retard Breitling ou Iphone ? Lun 23 Fév - 3:56\nSujet: Re: Retard Breitling ou Iphone ? Lun 23 Fév - 4:02\nSujet: Re: Retard Breitling ou Iphone ? Lun 23 Fév - 4:08\nDernière édition par MikeNovember le Lun 23 Fév - 4:46, édité 2 fois\nSujet: Re: Retard Breitling ou Iphone ? Lun 23 Fév - 4:30\nSujet: Sujet: Retard Breitling ou Iphone ? Lun 23 Fév - 10:10\nSujet: Re: Retard Breitling ou Iphone ? Lun 23 Fév - 10:33\nSujet: Re: Retard Breitling ou Iphone ? Lun 23 Fév - 12:31\nSujet: Re: Retard Breitling ou Iphone ? Lun 23 Fév - 21:02\nSujet: Re: Retard Breitling ou Iphone ? Lun 23 Fév - 21:05\nSujet: Re: Retard Breitling ou Iphone ? Lun 23 Fév - 22:12\nSujet: Re: Retard Breitling ou Iphone ? Mar 24 Fév - 1:14\nSujet: Re: Retard Breitling ou Iphone ? Mar 24 Fév - 1:36\nSujet: Re: Retard Breitling ou Iphone ? Mar 24 Fév - 1:56\nSujet: Re: Retard Breitling ou Iphone ? Mar 24 Fév - 1:59\nSujet: Re: Retard Breitling ou Iphone ? Mar 24 Fév - 5:19\nSujet: Re: Retard Breitling ou Iphone ? Mar 24 Fév - 5:33\nSujet: Re: Retard Breitling ou Iphone ? Dim 22 Fév - 10:12\nSujet: Re: Retard Breitling ou Iphone ? Lun 23 Fév - 11:33\nSujet: Re: Retard Breitling ou Iphone ? Lun 23 Fév - 11:57\nSujet: Re: Retard Breitling ou Iphone ? Lun 23 Fév - 21:08


burzhudusañ - Wikeriadur\nSavet diwar an anv-gwan burzhudus hag an dibenn-ger -añ\nDerez-uhelañ an anv-gwan burzhudus\nBurzhudusañ ma kavan eo seul vui ma vez sot ha diskiant ar pezh a vez lavaret diwar o fenn, seul vuanoc'h a se ne vez kredet ken. — (Lan Inizan, Emgann Kergidu 1, Brest, 1877, eil emb. Al Liamm 1977, p. 217.)\nBurzhudus ? Gwiroc'h e vefe lavarout : burzhudusañ teñzor bet gwelet morse gant lagad mab-den. — (Jakez Riou, An Ti Satanazet, Skridoù Breizh, 1944, p. 43.)\nPa zeuy ar goañv adarre, Marzhin, bepred ken amoet all, n'en devo desket hepken d'e vuiañ-karet ar re vurzhudusañ eus an troioù-hud a ouie : [...]. — (Langleiz, Romant ar Roue Arzhur/levrenn I : Marzhin, Al Liamm, 1975, p. 177.)\nAdtapet diwar « https://br.wiktionary.org/w/index.php?title=burzhudusañ&oldid=275980 »\nKemmoù diwezhañ degaset d'ar bajenn-mañ d'an 25 Gou 2018, da 20:47.


Kaozeal:Blaye - Wikipedia\nUr greizenn nukleel zo ivez, damveuzet gant ar mor un dek vloaz zo ... evel hini Fukuchima. Bianchi-Bihan (kaozeal) 19 Mae 2017 da 21:25 (UTC)\nE Braud-et-Saint-Louis emañ ar greizenn-se (ket e Blayes) ; e 1999 (18 vloaz zo) e voe damveuzet ; el live 2 diwar 10 e voe renket an darvoud. Skrivañ amploc'h eget justoc'h eo keñveriañ gant gwallzarvoud Fukushima Daiichi I neuze. --90.32.244.65 20 Mae 2017 da 06:55 (UTC)\nLakaet eo bet an hanter eus kement-se er pennad, evit ar peurrest a laki da-unan pa deurvezi. 20 Mae 2017 da 09:54 (UTC)\n?? - Ne rin ket avat. Diotajoù az poa skrivet amañ, am eus reizhet amañ ivez. Dit-te da deurvezout kempenn ar pennad, e-lec'h lakaat ar bec'h war al lenner kentañ a gred kelaouiñ.--90.32.244.65 20 Mae 2017 da 11:49 (UTC)\nN'anavezez ket wikipedia? Ur pennad kaozeal zo amañ, ma c'hall ar genlabourerien kaozeal sioul, ha lavarout diotajoù zoken. Evit ar pennad eo ret klask "pajenn". Pa gari, a zen masklet, e tiskouezi din pelec'h ez eus diotajoù. En un doare dereat, mar plij, ma c'hallez. Bianchi-Bihan (kaozeal) 20 Mae 2017 da 12:06 (UTC)\nAdtapet diwar « https://br.wikipedia.org/w/index.php?title=Kaozeal:Blaye&oldid=1748902 »\nKemmoù diwezhañ degaset d'ar bajenn-mañ d'an 20 Mae 2017, da 19:09.


Ur "Vro gozh" re gozh... : rezore\n« Un "vieux pays" trop vieux ! | Page d'accueil | Blog blog blog... »\nUr "Vro gozh" re gozh...\nUr wezh, ar dro pemp bloaz zo, aet oan d’ur sonadeg e Pleuigner da selaou doc’h Denez Prigent ha Kanerion Pleuigner. Bourrapl bras oa an abadenn se met pas betek ar fin pa a zo bet lâret deomp da sevel evit kanal ar Vro gozh ma zadoù, ar c’han broadel a Vreizh... "Bizkoah kemend all", sonjet m’eus. Ne ouien ket a oa ur c’han broadel e Breizh hag, ouzhpenn se, ma zad, a oa e tal diñ a ouie kanal ar c’han se ! Me, me vourra kanal ha soniñ met pas evel se. Ne blij ket diñ pa e vez laret traoù sort sen, “Savit evit kanal ar c’han broadel”, nag e galleg, nag e brezhoneg, nag e bep sort yezh. A vizkoazh m’eus kavet sod sevel evit soniñ ur c’han broadel pe sevel dirak ur bannel broadel ivez, evel ma vehe traoù sakred.\nA vizkoazh m’eus kavet kri, spontus ha xenophobe pozioù ar Marseillaise. Ha pozioù ar Vro gozh zo re gozh evidon me. Met erruet eo ar bloaz man kantved deiz a bloaz ar Vro Gozh. Savet eo bet hervez ar c’han broadel a Vro Gembre, get pozioù skrivet get Taldir Jaffrennoù, un barzh un tammig re gozh e sonjioù... Hervez ar gazetenn Bremañ (Miz Mae 2004), ar Vro Gozh zo bet dibabet, choaset, get an “holl Vretoned, evel o c’han broadel”... A bon ? Pegoulz eman bet votet an dra se, get piv ? Me, m’eus ket votet, na ma zud, ma ma zud kozh...\nAr Marseillaise a zo bet choazet el “kan broadel” eus Frans get ur parliament, get deputed ha senadourien dilennet get ar Franzision, hag get Bretoned en o mesk, d’un doare demokratel ur sort, e 1879. Memestra evit ar bannel... Demokratel oa met, red eo diñ lâret memestra, ne vote ket ar merc’hed d’ar mare se... Neuze, hanter demokratel oa... Penaos zo deuet da vout ar “Vro Gozh”, ar c’han broadel a Vreizh ? Ouion ket. N’eo ket an dra ofisiel. N’eo ket bet choaset get “razh ar Vretoned”, na get ar C’huzul rannvro. Memestra evit ar bannel, ar gwenn ha du, hag evit ar fest broadel a Vreizh a zo, sanset, ar sant Ewan, an naontek a viz Mae....\nGwellout a ran ur bochad bannielloù gwen ha du e pep lec’h e Breizh, lakaaet war an tier ker, da skouer. Klevet m’eus lâret ivez a zo bet kanet ar Vro Gozh get tud an UMP, e pad ur meeting evit ar votadegoù rannvroel paseet... Kement se ! Met petra a zo bet graet get tud a zehoù evit ar brezhoneg ? Epad pemp bloaz warnugent ar strolladoù a zehoù a zo bet e penn ar rannvro ha, d’am sonj, n’o deus ket graet traoù awalc’h evit sikour ar brezhoneg, ar gallaoueg, hag ar sevenadur a Vreizh... Kanal zo un dra. Lakaat bannieloù iwez. Arouezioù int, met ne reont ket ur bolitikerezh da vat. An dud a zehoù a Vreizh o deus kannet, amzer o deus da zansal breman...\nN’ouzon ket ma z’eus afer eis ur c’han broadel evit Breizh met, ma z’eus ur referundum un deiz bennak evit choas ur c’han broadel, kinniget vo geniñ “Son ar sistr” evel kan broadel. Plijusoc’h, bourraploch’ a vo evit ar Vro Gozh re gozh, me lavar deoc’h : ”Ar sistr zo graet, lon la, evit bout evet, ar sistr zo graet evit bout evet, ar sistr zo graet evit bout, hag ar merc’hed, lon la, evit bout karet, hag ar merc’hed evit bout karet...”\nNag a blijadur ! Votiñ a rin evit ar sonen se, se zo sur. Ha, d’am sonj, gwelloc’h vehe chanj ivez komzioù ar vMarseillaise, met se zo un afer all.\n10:30 Publié dans Breizh/Bretagne, Politikerezh/Politique | Lien permanent | Commentaires (4) | Tags : Bretagne forever !\nYa met "son ar chistr" a c'hell bezañ degemeret fall ivez..\nMa z eus blaz ar c'hozh gant ar "bro gozh", e c'heller lavarout e vez blaz ar seksim gant "son ar chistr". Ar merc'hed ne servijfent da vezañ karet nemetken, evel paourkaezh traouigoù n'o deus ger ebet da lâret en afer-mañ ? ;o)\nhag evit un afer an traoù "ofisiel" pe get.. kemeromp skouer ar brezhoneg neuze... : Lakaet eo bet ar brezhoneg 'maez al lezenn.. Ne vir ket ouzhit erc'h implij.. hag evit lod vrasañ ar vretoned, daoust d'hon yezh bezañ komzet nebeutoc'h nebeutañ e chom evito un arouez kreñv-tre.\nSetu soñjoù buan ha buan. Diouzh ma zu n'anvean ket pozioù ar "bro gozh", ne blij ket re din ha ne savan ket peurliesañ pa vez goul' diganin sevel forzh penaos. Met, ret eo anzav eo start lakaat traoù da vroadel pa vez difennet ouzh ar vretoned bezañ anavezet evel ur gwir pobl.\nÉcrit par : brmm | 20/04/2006\nSalut : d'am sonj, n'eus ket afer kement se ag ur "sonenn vroadel"; me gav farsusoc'h "Son ar sistr" evit "Ar vro gozh..." Met rezon peus, macho eo !\nÉcrit par : christian | 21/04/2006\nSalud dit Christian,\nDifluket en-dro sujed "ar vro gozh" war da vlog gant ar gerig bet lezet gant Celtillos nevez zo, hag adkavet ar pennad kozh-mañ un tamm dre zegouezh. Anzav a ran on bet souezhet gant al linennoù-mañ :\n"Hervez ar gazetenn Bremañ (Miz Mae 2004), ar Vro Gozh zo bet dibabet, choaset, get an “holl Vretoned, evel o c’han broadel”... A bon ? Pegoulz eman bet votet an dra se, get piv ? Me, m’eus ket votet, na ma zud, ma ma zud kozh..."\nDrol em eus kavet... Aet on da furchal en-dro (ne oa ket bet savet ar pennad ganin) hag ar frazenn a zo:\n"Berzh en doa graet ar "Vro Gozh" abaoe [d.l.e 100 vloaz war-lerc'h], ha tamm-ha-tamm eo bet degemeret gant an holl Vretoned evel o c'han broadel."\nOK, aet e oa ar skriver un tamm re bell ganti p'en deus graet gant "an holl Vretoned". Anat eo, n'eus mann ofisiel naa demokratel en afer.\nMenegiñ a rae skriver ar pennad afer ar Vro Gozh kanet gant tud an UMP evit diskouez e veze, just a-walc'h, graet gant ar c'han-se e-maez metoù ar "vrogarourien" (d.l.e. re Breizh), met gant tud techet kentoc'h da chom hep hejañ o revr evit ar yezh pe gwashoc'h zoken... Aze e oa an dalc'h, ster ar ger "degemeret" a gav din: aet ar c'han-se betek salioù-emvod an UMP er vro. Peadra da estlammiñ "What the fuck?!" memes tra.\nNe oa ket kaoz eus "dibab" pe "choaz": "degemer" zo aze kentoc'h gant ar ster ober tamm-ha-tamm gant ur c'hinnig graet (evel m'eo bet "degemeret" kinnig ar gwenn-ha-du evel "banniel Breizh", gant kalzig a dud memes tra). Gellout a rafer ober anv eus an erminigoù ivez, ha leun a draoù all a seurt-se, traoù an "hengoun" dre vras (koef ar Vro-Vigoudenn, c'hic'hic'hi).\nGellout a reer mont pelloc'h: piv en deus dibabet ober eus ar c'horn-mañ eus ar bed "Breizh"? N'eus bet referendom ebet a gav din. Erfin, n'eus ket bet nevez zo bepred ;-)\nSetu, c'hoant am boa lâret ne oa ket ken simpl hag eeun a se ar pennadig a oa bet e-barzh Bremañ e Mae 2005.\nGoude-se e komprenan e oa ret mat dit boulc'hañ da bennadskrid en ur mod bennak ;o)\nEvit mont gant ar gaoz diwar-benn ar ganenn gozh-se, e c'heller menegiñ ivez e soñje ar vroadelourien, kant vloaz zo, e ranke Breizh kaout ar memes "ostilhoù" hag ar broadoù "ofisiel": banniel, kan, devezh-lid ha tout ar stal.\nKrediñ a rafen a-walc'h e oa evit "ober evel ar re all" dreist-holl. D.l.e n'eo ket "evel ar C'hallaoued", met an holl re all dre ar bed (bezañ par d'ar pobloù/broadoù all, kwa). D'ar mare-se e soñje d'an dud dre vras ne oa ket pobloù "gwirion" ar re n'o doa arouez ebet a seurt-se. Lod o deus "degemeret" neuze kinnig Taldir Jaffrennoù: deuet e oa ar Vro gozh da bastañ un ezhomm a oa gant tud zo d'ar c'houlz-se. Meur a warlene zo bet abaoe.\nGwelloc'h e vefe un ton all da dud zo?\n"Son ar chistr" a c'hellfe bezañ, gwir eo! Laouen ha fentus. Pe "son ar c'hafe", perak ket, kaoz zo aze eus ar blijadur da vezañ asambles, betek ar vered ^_^\nSur on e soñj da dud zo ez eo "Tri martolod" kan broadel Breizh ;o)\nMat e vije gwelet peseurt emzalc'h o deus ar pobloù all dre ar bed e-keñver an dra-se marteze.\nMa fell d'an neb e vefe eus ur c'han broadel evit Breizh, gwazh a se dezhañ. Keit n'eus Stad ebet ho rediañ an dud da zeskiñ ha kanañ pozioù gouennelour ha brezelour dre heg ;-) Aze, e teu da vezañ un afer all, anat eo...\nA-hend-all, en un doare personel...\nPa oan bihan e soñje din ne oa "kan broadel" ebet gant Breizh, pa oa bet goulennet ouzhin gant bugale all er skol 'lec'h ma oan -e Dijon d'ar mare-se (bloavezh ar "Bicentennaire" e oa ha me rediet da zeskiñ kanañ "La Marseillaise" da vat neuze).\nN'eo ken met pell amzer goude-se em eus klevet kaoz diwar-benn ar Vro gozh ha goulennet digant ma zud petra 'oa. Goût a ouient mat e oa deus ar c'han-se ha, d'am meno, e vagont doujañs evitañ peogwir ez eo un astez "arouez". Gellout a ran kompren kement-se, bugale familhoù "eus an emsav" a-bell zo int.\nN'o deus klasket deskiñ ar c'han-se d'o vugale gwech ebet koulskoude. Ar pezh a ziskouez mat, d'am meno, ne felle ket dezho "sankañ" seurt traoù e pennoù o bugale. Ha rediet e oant bet gant o zud? N'on ket evit lâret, met, ma zud-kozh n'o deus kac'het ar stal gant-se gwech ebet kennebeut pa vije o bugale-bihan eno.\nDeomp d'ober hon soñj ni hon-unan. Ar pezh a gavan yac'h en ur mod...\nTro am eus da glevet tud o kanañ ar Vro Gozh e fin interamantoù dreist-holl (kerent, stourmerien ar yezh, ha me oar me). N'am eus gwelet den ebet o rediañ eben pe egile da sevel ha kanañ gwech ebet evit poent (un tamm evel e-kerzh oferenn, hehehe).\nAn diskan a anavezan bremañ, dre forzh bezañ bet klevet. Ar peurrest... zo un afer all!\nN'eus forzh evidon, n'eo ket gwall dra an afer-se, "folkoraj" un tamm (daoust din kavout plijus ar stumm rock bet kempennet gant sonerien "Daonet").\n(Ma rankfe ur ganaouenn diskouez piv eo ar Vretoned, o istor hag all... e kinnigfen a-walc'h "Bugale Breizh" gant Nolwenn Korbell ^^)\nMa. Danvez kaozeadennoù liesseurt e c'hell bezañ war a seblant, hag e brezhoneg war ar marc'had. Ar pezh zo un dra vat dija.\n(hag un digarez da lenn pennadoù kozh, c'hac'hac'ha ^^)\nÉcrit par : milio | 25/11/2010\nSalud Milio : trugarez evit ar pezh peus skrivet.\nMe, m'eus ket d'ober a sonennoù "broadel", ha, d'am sonj, gwelloc'h 'vehe ar bed hep traoù sort-se. Met e c'hellan kompren penaos Bretoned zo, pe Fransizion, pe..., o deus d'ober a draoù "arouezus" evel-se, get ma n'int lakaet da vout traoù "santel" pe "sakret"...


Pajenn:Le Gonidec - Bibl Santel pe Levr ar Skritur Sakr, eil levr.djvu/535 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/535\n17. Striva a réa ’ta er Sinagog oud ar Iuzevien hag oud ar ré a zoujé Doué, ha bemdez er marc’had, oud ar ré en em gavé énô.\n18. Béz’ é oé ivé eur filozof bennâg eûz ann Épikuried hag eûz ar Stoisied péré a gomzé outhan̄, ha lôd a lavaré : Pétrâ a fell d’ann téodek-zé da lavarout ? Ha ré all : mé gred é prézeg douéou nevez : ô véza ma prézégé d’ézhô Jézuz, hag ann dazorc’hidigez.\n19. Neûzé hi a grogaz enn-han̄ hag a gasaz anézhan̄ d’ann Aréopach, ô lavarout : Ha nî a hellfé gouzout pétrâ eo ar gélénnadurez nevez-zé a zeskez d’é-omp ?\n20. Râk traou nevez d’hon diskouarn a lévérez d’é-omp : nî a garfé éta gouzout pétrâ in̄t.\n21. (Ann Aténied holl, hag ann diavésidi a ioa énô, na dréménen̄t hô holl amzer, néméd ô lavarout hag ô klevout eunn dra-bennâg a nevez).\n22. Paol éta ô véza savet é-kreiz ann Aréopach, a lavaraz : Tûd eûz a Aténaz, mé gred éz oc’h dévot dreist pép-trâ.\n23. Râg enn eur von̄d é-biou, hag ô sellout ouc’h skeûdennou hô touéou, em eûz kavet eunn aoter, war béhini eo skrivet : [[sc|D’ann Doue dizanaf}}. Hennez eo éta hag a azeûlit héb hé anaout, hag a brézégann d’é-hoc’h.\n24. Doué péhini en deûz gréat ar béd, ha kémen̄d a zô enn-han̄, ô véza ma’z eo ann Aotrou eûz ann en̄v hag eûz ann douar, na choum két enn templou gréat gan̄d daouarn ann dûd.\n25. Ha n’eo kéd énoret gan̄d daouarn ann dûd, ével ma en défé ézomm eûz a unan-bennâg, pa eo hén̄ a rô d’ann holl ar vuez, ann alan, ha pép trâ.\n26. Gréat en deûz eûz a unan holl wenn ann dûd a choum war c’horré ann douar holl, ô verka reiz ann amzeriou, hag harzou hô c’heriou,\n27. Évit ma klaskfen̄t Doué, mar gellon̄t steki out-han̄ hag hé gavout, pétrâ-bennâg n’eo két pell eûz a bép-hini ac’hanomp.\n28. Râg enn-han̄ eo é vévomp, é fin̄vomp, éz omp : hag ével ma lavar hiniennou eûz hô Parzed : Béz’ éz omp zô-kén gwenn Doué.\n29. Pa omb éta gwenn Doué, na dléomp két kridi é vé ann Douélez hén̄vel oud aour, oud arc’han̄t, pé out méan, doaréet diouc’h in̄jin ha diouc’h ménoz ann dûd.\n30. Ha Doué ô tisprizout ann amzeriou a ziwiziégez-zé, a gélenn bréman̄ d’ann dûd ha dré-holl, ma rain̄t pinijen ;\n31. O véza ma en deûz merket eunn deiz é péhini é varnô ar béd hervez ar gwîr, dré ann hini en deûz lékéat évit-sé, ô rei feiz da bép-hini, oc’h hé lakaad da zével eûz a douez ar ré varô.\n32. Hôgen pa glevchon̄t komza eûz a zazorc’hidigez ar ré varô, lôd a réa goab, lôd all a lavaré : Da glevoud a raimp eur wéach all war gémen̄t-sé.\n33. Ével-sé Paol a iéaz-kuîd eûz hô zouez.\n34. Koulskoudé hiniennou en em stagaz out-han̄, hag a grédaz : é-touez péré é oé Dénez ann Aréopajiad, hag eur c’hrég hanvet Damariz, ha ré all gan̄t-hô.\n1. Goudé-zé, Paol ô véza éat-kuîd eûz a Aténaz, a zeûaz da Gorin̄t.\n2. Hag ô véza kavet eur Iuzéô hanvet Akouila, ginidik eûz a Bon̄t, péhini a oa deûet, né oa két pell, eûz ann Itali, gan̄t Prisilla hé c’hrég (râg ann Impalaer Klôdiuz en doa gourc’hémennet d’ann holl Iuzevien mon̄d er-méaz eûz a Rom) ez éaz d’hô c’havout.\n3. Hag ô véza ma oan̄t eûz ann hévélep micher (râk tellou a réan̄t), é choumé enn hô zî, hag é labouré gan̄t-hô.\n4. Ha pép deiz sabbat é strivé er sinagog ; hag ô lakaad enn hé brézégennou hanô ann Aotrou Jézuz, é lékéa ar Iuzevien hag ar C’hresianed da gridi.\n5. Hôgen pa zeûaz Silaz ha Timoteûz eûz ar Masédonia, Paol a bré-\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/535&oldid=155161 »\nKemmoù diwezhañ degaset d'ar bajenn-mañ d'an 14 Kzu 2019, da 16:12.


Levr Quenta - Chap. XIV. - Wikimammenn\nLevr Quenta - Chap. XIV.\nVictor Guilmer, 1836 (p. 59-62)\n◄ Ar guir c’hloar en em gav particulieramant en humilite gristen. Un ene humbl a so sourcius da guzet oc’h an dud ar pes ma zeo dirac Doue. Eus a brudanç ar feis. ►\nUn ene humbl a so sourcius da guzet oc’h an dud ar pes ma zeo dirac Doue.\nUn Arc’hæl digasset gant Doue da gaout ar Verc’hes, en devoa roet dezi ar brassa meuleudiou, hac en devoa annoncet dezi e vige mam Doue. Mæs den n’en devoa clevet gant Mari ar pes en devoa lavaret dezi an Arc’hæl abers Doue.\nNe oue qet guelet oc’h en em zisques e feçon ebet evel mam Doue dirac an dud. Dirazo en em gomporte evel pa vige eur c’hrèg eus ar gommun.\nPeguen tener benac e zoa e c’harantes evit Joseph he phried, ha peguen alies benac e parlantent assambles, jamæs guer ne lavaras dezan var myster an incarnation.\nPa zeuas goude-se da vizita Elisabeth, he c’hiniterv, he с’havas instruet eus ar myster, mæs ne brofîtas qet eus an occasion-se evit e instrui davantach, ha ne reas nemet publia he anaoudegues parfet evit an oll faveuriou en devoa accordet dezi he Salver.\nMari a lèze gant Doue ar sourci da rei da anaout publicamant, pa er c’havche abropos, ar secret pehini a yoa evithi qen henorabl.\nOll application he speret a yoa d’en em gonservi pepret en humilite.\nEvel-se, ene fidel, e renqit cuzet oc’h an dud ar pes ma zoc’h dirac Doue, dre ar graçou hac ar mad-oberou a recevit digantan.\nPeur e ves eur somm arc’hant er muia assuranç nemet pa ves guella cuzet ? Er c’his-se ive, seul vui a sourci a ves da guzet eur mad spirituel, ar graçou interieur hac exterieur, seul guelloc’h e vezont en assuranç.\nDa Zoue eo da zisques ar pes ma zomp.\nAl liou ar c’haëra a deu d’en em goll e ear an amser.\nEur faveur vras hac un henor a voue jouissa a bresanç Jesus hac e chelaou epad ma voue var an douar.\nPa deuas da dy Mari ha Martha, houma a lavaras d’he c’hoar : E ma erruet ar mæstr, ho coulen a ra ; mæs a vouez izel er lavare.\nPerac ? An dud bepret dall, evel beuzet oll er goad hac er c’hic, ne estimont qet, pe memes ne gomprenont qet ar pes a zo en tu-all d’ar santimanchou, d’ar guelet, d’ar c’hlevet ; ne gomprenont qet an dalvoudegues infinit eus ar faveuriou spirituel, eus ar graçou. Parlant dezo a guement-se a zo exposi an traou santel d’ar chass, ar pez a zo a breciussa d’ar goaperes, pa er grear eb necessite.\nSperet Doue en em ro, a recever e secret, hac a fell dezan e ve peb tra secret etrezan hac an ene favorizet.\nCerten eneou devot, goude beza recevet digant Doue faveuriou particulier, a so en em gollet, evit beza songet re enno, qemeret re a gomplæsanç enno, ha laqeat ho ad mira dre ar re ne dlient qet ho anaout.\nO Guerc’hes prudant meurbet ! leun a humilite, m’o divige oc’h imitet, ho divige conservet ar speret humbl-se pehini a zoug bepret gantan ; ar sclerigen a zoue, sclerigen dre behini, leun a un disfizianç fur, ho divije disoloet finessaou ar speret a ourgouil.\nNe oufet qet qemeret re a brecaution evit miret na vezor tromplet er vues spirituel, ha dreist peb tra en hentchou extraordinal dre bere Doue a gundu certen eneou.\nAr faveuriou a so evel eul liqueur excellant ha celestiel pehini, oc’h e exposi d’an ear fall ha d’an avel, a ell trei er fin en eur poezon.\nRemerqout a so great penaus un ene veritablement interieur, e deus mil boan pa bermet Doue e ves anavezet unan bennac eus e graçou particulier, ha ne ves nemet he zoumission barfæt da volontes Doue a guement he c’honsolfe.\nOh ! nac a dud a so var an douar pere a so bepret oc’h en em bompadi eus a vadoberou Doue ! Peguen dishenvel int diouzoc’hu, ô Guerc’hes !\n↑ Joan. 11.\nAdtapet diwar « https://br.wikisource.org/w/index.php?title=Levr_Quenta_-_Chap._XIV.&oldid=110905 »\nKemmoù diwezhañ degaset d'ar bajenn-mañ d'an 20 Kzu 2017, da 20:15.


Buhez ar Sent/1912/Polykarp - Wikimammenn\nBuhez ar Sent/1912/Polykarp\n◄ Pôl gonezet d’ar fe Polykarp Yan Krisostom ►\nC’houec’hvet devez warn-ugent a viz Genver\nEskob ha merzer (***-155)\nPolykarp a oa kentan eskob ar zav-heol, en e amzer. Anavezet an evoa darn eus an Ebestel ; kelennet e oa bet gant sant Yan, ha laket gantan en penn iliz Smyrn.\nDont a reas da Rom da welet ar pab Aniset, d’en em glevet gantan diwar-benn an de ma tlee ar gristenien ober gouel Fask. Arôk kuitât kêr-benn ar gristenien, e c’honezas d’ar gwir fe meur a hini hag a oa bet laket gevier en o sperejou diwar-benn ar Gredo, gant an daou heretik Valantin ha Marsion.\nMa oa madelezus en kenver an dudigou gwall-droet, e oa kalet en kenver ar re o lake da drei fall. Ne glaske darempred ebet gante, hag en doare-ze ne rê nemet bezan henvel ouz e vestr, sant Yan, a oa eun devez o ’n em walc’hi en eun ti, gant eun nebeut kristenien, pa deuas da c’houzout e oa eno ive an heretik Cherinth : « Deomp prim ac’han neuze, bugaligou, eme ar zant, rak aon am eus ne vefemp sebeliet en ti-man gant Cherinth, enebour ar wirione. »\nEun nebeut goude ma oa dizroet Polykarp d’ar gêr eus a Rom, e savas klask war-lerc’h kristenien kêr Smyrn ha war-lerc’h o eskob da gentan. Polykarp a dec’has da guz war ar mêz ; mes diskuilhet e oe gant unan eus e zervijerien, ha de Gwener ar Groaz, diouz an noz, e kouezas etre daouarn ar zoudarded. Grêt e oe d’ezan pignal war eun azen, hag e kemerjont hent kêr. Goulou-de ar Zadorn-Fask a oa o tarzan, ha ne oant ket pell ken diouz Smyrn, pa zigouezas gante Herod, eun ofiser eus ti ar gouarner, deut d’o diarbenn en eur c’harr kaer. Grêt e oe d’an eskob pignal ebarz.\n— Peseurt droug, eme Herod da Bolykarp, a zo o toui da lavaret eo Doue Sezar ? Hag o kinnig ezanz d’ezan ? Ma, awalc’h vo d’ac’h ober an dra-ze, evit ma vefet lôsket da vale.\n— Nan ! eme Bolykarp, ne rin ket biken ar pez a lavaret d’in aze !\nHerod, o klevet ar respont-se, a yeas kement a zroug ennan, ma tarc’haas eun tol dorn gant an eskob santel a gouezas a hed e gorf d’an douar. Sevel a reas kerkent, ha nerz awalc’h an evoe d’ober ar rest eus an hent war e droad.\nDal m’en em gavas ar prizonier en Smyrn, e oe kaset d’an teâtr, elec’h ma oa ar gouarner hag ar bobl o sellet ouz gourennadegou loened goue.\n— Ha ! te eo Polykarp ? eme ar gouarner.\n— Ya ! eme ar merzer.\n— Kemer true ouz da vleo gwenn ; gra al le ; tol da valloz war ar C’hrist, hag ez out digabestr.\n— C’houec’h vla ha pevar-ugent a zo, eme an eskob koz, ma servijan Jezuz-Krist, ha n’an eus ket paouezet da skuilh e vadoberou warnon abaoue. Penôs e c’halfen-me milligan ma Zalver ha ma Roue ?\n— Gouzout a rez e c’hallan, gant eur ger, lakat al loened da zrailhan ac’hanout !\n— Ya ! Gouzout a ran ive eo ar boan skeul an nenv.\n- Ma ! ma ne teus ket aon rak al loened, me az têvo en beo !\n— Petra eo ar flammou a zo en ho kalloud, a bad eun heur, en kichen ar re miret gant an Otrou Doue d’an dud fall, flammou ha ne varvfont biken !\nAr gouarner a c’hourc’hemennas d’an embanner hopal ter gwech : « Polykarp an eus anzavet e oa kristen ! »\nKerkent, ar baganed hag ar judevien a oa eno en em lakas da youc’hal : « D’ar maro, tad ar gristenien ! D’ar maro, enebour an doueou ! »\nHag evel ma oa tremenet amzer ar gourennadegou loened, ar bobl a lavaras : « Polikarp d’an tan ! Ra vezo dêvet en beo ! »\nEur bern keuneud kerc’het, feusken gant heman, feusken gant hen-hont, a zo savet kerkent war al leur-c’hoari. Polykarp, e keit-ze, a ziwisk e zilhad war lein hag e c’houriz. Klask a ra tennan e votou, eun dra ha ne lez ket ar gristenien anezan d’ober e-unan, abalamour d’eze da bokat d’e dreid binniget.\nKlasket e oe tremen e zaouarn er c’hreier houarn evit o stagan maro. « N’eo ket ar boan, eme ar merzer ; Doue, pa ro nerz awalc’h d’in da c’houzanv bezan dêvet en beo, a ouezo ive, brao, miret ouzin da dec’hel diwar ar glaou. »\nNe oe grêt eta nemet liamman eun tammik e zaouarn drek e gein, hag e gorf ouz peul kreiz an tantad.\nEpad ma rê an tan e labour, eur c’houez dudius a strinkas en êr. Ar verzerenti-man a zigouezas er bla 155 goude donedigez Hon Zalver.\nAr Skritur-Zakr a lavar d’imp : « Et gant ar zent, hag e vefet sent ; et gant an dud fall, hag e teufet da vezan ken fall hag i. Cum sancto, sanctus eris ; cum perverso, perversus eris. » Sant Polykarp a oe diskib sant Yan, hag o tarempredi an hini a oa bet e-unan brasan mignon Hon Zalver Jezuz-Krist, n’halle nemet dont da vezan eur zant eveltan.\nKalon an den a zo red d’ezi karet ha bezan karet ; arabad eo d’imp, koulskoude, kemer da vignon ar c’hentan a gavfomp war hent ar vue.\nGoude m’hon defe dek mignon mat, unan fall a zo trawalc’h evit hon c’holl, abalamour m’omp troetoc’h war an droug eget war ar vad. Greomp eta eun dibab piz eus hon mignoned. Dibabomp aneze gant daoulagad hon ene, kentoc’h evit gant daoulagad hon c’horf.\nDont a rêr, a nebeudou, da gemer doareou sonjal, doareou komz hag ober ar re ma vever gante ; ma sonjont mat, ma komzont mat, ma vevont mat, gwell a-ze ; ma sonjont fall, ma komzont fall, ma vevont fall, gwaz a-ze. Hep gouzout doare d’imp, e teufomp, gant an amzer, da vezan henvel oute. N’eo ket mat kaout eleiz a vignoned ; nebeut ha mat a zo kalz gwell. Bevomp gant ar zent hag e vefomp sent hon unan. Cum sancto, sanctus eris !\nAdtapet diwar « https://br.wikisource.org/w/index.php?title=Buhez_ar_Sent/1912/Polykarp&oldid=36124 »\nKemmoù diwezhañ degaset d'ar bajenn-mañ d'an 29 Mae 2012, da 08:30.


Filmoù 2019 - Daoulagad Breizh brezhoneg\nEtre miz C'hwevrer ha kreiz miz Even 2019\n17vet Troiad an tresadennoù-bev\nadvouezhiet e brezhoneg\nDaou brogramm nevez, evit ar re vihan hag ar re vras…\nAdalek 3 vloaz\nUr programm 4 berr-metrad bevaat\nkinniget gant Arnaud Demuynck\n2014 / 45 mun / Frañs - Belgia / Gebeka Films\nStumm e brezhoneg :\nadvouezhiet gant Dizale\nskignet gant Daoulagad Breizh\nUr programm evit ar begoù lipous !!\nAr c'hoñfitur karotez (6 mn)\nSeveniñ : Anne Viel\nDaou vignon lapin en em gav hep koñfitur karotez ken e-kreiz ar goañv. Met ar c'harotez a gaver estreget el liorzhoù. Setu ar pezh a vo diskouezet dezho gant an eontr Roparzh en deus roet dezho da hêrezh ur gartenn evit klask an teñzor…\nAr garotezenn ramzel (6 mn)\nSeveniñ : Pascale Hecquet\nUr c’hazh zo o redek da heul ul logodenn. Ur c’hi zo ouzh e heul, heuliet eo eñ gant ur plac’hig gourdrouzet gant he mamm-gozh a vez hi gourdrouzet gant an tad-kozh zo o fardañ soubenn hag en deus ezhomm kaout ur garotezenn…\nAn avalaouer a blije dezhañ rannañ (5 mn) Seveniñ : Marjorie Caup\nUn aval meurdezus a gav an avalaouer bihan e-kreiz ar c’hoad. E guzhat a ra a-dreñv ur roc’h, evit gellet e zebriñ lontek e-unan. Met begoù lipous all a fell dezho dont d’ar\nC’hwezh vat ar c’harotez (26 mn)\nSeveniñ : Rémi Durin hag Arnaud Demuynck\nMignoned eo Lapin ha Gwiñver. Begoù lipous int ha lontek zoken. Blazioù disheñvel o deus koulskoude, pezh a zegas chikan etrezo. Mouzhet eo ar gwiñver, dilojañ a ra e-pad a noz ha paket e vez gant al louarn…\nFaltazi ha mignoniezh a gaver ouzh taol er gomedienn-se zo ivez… war gan.\nFichenn film divyezhek\nMuioc'h a ditouroù e galleg\nsevenet gant Michel Ocelot\n2006 / 1h39 / Frañs, Beljia, Spagn, Italia / Diaphana Films\nUn tu bennak e Europa, pell amzer zo er Grenn Amzer, ‘vez ur vaouez, Jenane, a orin eus ar Magreb, o luskellaat daou boupig. Mab aotrou ar c’hastell en deus anvet Jenane da vagerez eo Azur, ar melegan e zaoulagad glas. Mab Jenane eo Asmar, an duard e zaoulagad du. Ur vugaleaj evurus a vevont asambles, oc’h ebatal hag oc’h en em bilat, an eil o karout egile, an eil hag egile o vezañ bamet gant ur vojenn a vez kontet difaezh dezho gant Jenane. Kaoz ‘z eus enni eus ur « voudigez an djinned » a vije dalc’het e tu all ar mor, bac’het en ur gaoued strink, ha hi o c’hortoz dic’hoanag donedigezh ur priñs a eurejo anezhi goude bezañ he dieubet.\nSiwazh e tiviz tad Azur kas Jenane hag Asmar d’o bro en-dro.\nAzur zo erru bras ha n’en deus ket ankouaet ar voudigez kevrinus. Ober a ra e soñj da vont war-glask anezhi, setu m’en em gav en dro gant Asmar, a zeu d’e heul evit treuziñ an douaroù hud, ‘zo en o c’hreiz dañjerioù koulz ha marvailhoù. An daou vreur mager zo chomet bep e soñj ganto da eurejiñ boudigez an djinned. Ken hardizh int an eil hag egile, ha ne chomont ket da dortal pa ‘z eus anv da vont a-benn d’an enebourien a sav war o hent…\nE penn-diwezhañ o beaj e kavo pep hini boudigez e hunvreoù. Met bravoc’h c’hoazh eo ar pezh a vo kavet gant an daou baotr, da laret eo ar c’hempouez hag ar c’henemglev.\nPriz ar gwellañ film-bevaat e Festival Etrevroadel ar Filmoù-Bevaat e Stuttgart, e 2007.\nSkritell ha doser ar filmoù e brezhoneg amañ\nFilmoù 2019 – Abadennoù 2019 – Dafar – Aozadur – Bilañs 2018


DegemerStalLevrioùBihan-BihanPerak e leñv ar briñsez ?\nHome / Levrioù / Levrioù 0-5 bloaz / Perak e leñv ar briñsez ?\nReuz bras a zo e-ti ar roue hag ar rouanez. Leñvañ a ra ar briñsez ken e leñv. Met den ne anavez abeg he zristidigezh. A-benn nebeud e vo beuzet ar c’hastell gant he daeroù !\nISBN: 978-2-86824-193-1 Rummadoù : Bihan-Bihan, Levrioù 0-5 bloaz Product ID: 1083\nGanet eo Blanca Bk e Zaragoza, e 1974. Tresañ ha skeudennaouiñ a blij dezhi kalz abaoe m’eo bihan. E Skol an Arzoù (Escuela del Arte) Zaragoza eo bet o studiañ, met daoust da se e soñj dezhi bezañ desket ar brasañ eus he micher hec’h-unan penn. Ouzhpenn dek istor he deus skeudennaouet c’hoazh, lod anezho a zo bet troet e yezhoù all zoken. Kerkent ha m’eo posupl e tiskouez Blanca Bk he labour, meur a wech eo bet priziet. Kelenn a ra ivez an arzoù-plastik d‘ar vugale. An tresañ hag al livañ a zo “bepred, bepred, bepred” (diouzh he lavar) un doare da gaout pliadur, kement-mañ en ur vouskanañ eürus !\nJesus Aznar a zo ganet e Zaragoza (Aragon) ivez, e 1971. Stlennegour a vicher, gitarour diwalc’h ha skrivagner ivez a-wechoù. Goude ganedigezh e vab Jorge en doa dizoloet Jesus pegen aes e oa dezhan ijinan kontadennoù bemnoz. Ne blij ket dezhañ komz dirak an dud koulskoude, ha pa stag da vouskanañ un ton bennak e ra goustadik, gant an aon direnkañ ar re all. Meur a levr evit ar vugale en deus embannet c’hoazh.\n2012, dastumad Bihan-Bihan, 24 p., ment 200×200 mm.\nRoit an ali kentañ war “Perak e leñv ar briñsez ?” Cancel reply\n€9.00 Lakaat er baner


- KLASK.com - 64, Straed ar Zoo (1) - Corinne ar Mero Aziliz Bourges, Tangi Daniel, Riwall Kermarreg, Nolwenn Korbell - Dizale ...\n64, Straed ar Zoo (1)\nRummad : Yaouankiz \nMouezhioù gant : Aziliz Bourges, Tangi Daniel, Riwall Kermarreg, Nolwenn Korbell\nDVD « 64, Straed ar Zoo » (Adalek 4 bloaz). Kentañ DVD-Rom e brezhoneg eo. Ouzhpenn dibab an istitloù e brezhoneg pe e galleg e c’heller kavout peadra da c’hoari. War al lenner DVD : c’hoari gwir pe gaou, Karaoke, hag all, met war al lodenn Rom ivez (evit an urzhiater PC) a zo bet savet ur bern c’hoarioù : mil-tamm, livaj, c’hoarioù ar seizh diforc’h...\nDaouzek tresadenn-vev a zo, adalek pevar bloaz. Div eurvezh tresadennoù-bev a zo da vezañ gwelet. Hag unan guzh a zo ouzhpenn, ne c’heller gwelet anezhi nemet pa zeuer a-benn da respont difazi d’ar c’hoari gwir pe gaou !\nBerr-ha-berr : Souezhus a-walc’h eo amezeien Lizig a dra-sur : loened ur zoo int. Bep noz e teu he mignonez ar jirafenn da gerc’hat anezhi en he gwele. Ur wech degouezhet er zoo e klev ur c’haer a istor gant unan deus al loened... BONUS • Karaoke ar jenerik • • 6 fichenn diwar-benn an tudennoù • + 3 c’hoari war an urzhiaterez Troet e brezhoneg gant Corinne AR MERO ; Renet gant Laurent SCAVENNEC Padelezh ar film : 140 mn - Rannoù : 12.\nEmbannadur : Ebrel 2006\nMentoù : 13,5 x 19 cm - Pouez : 105 g.\nGwirioù miret strizh gant an embanner - Difennet eo adimplijout ar skeudenn-mañ


Pajenn:Marigo - Buez ar Saent.djvu/373 - Wikimammenn\nPajenn:Marigo - Buez ar Saent.djvu/373\nreomp-ni o lesennou ? En em soumeti a reomp-ni d’o ordrenançou ?\nConsideromp Doue e personaich hor Superioret ; oboissomp dezo evel da Zoue memes ; eus anezo eo en deus lavaret an Autrou-Doue : Piou bennâc ho chezlaou am chezlaou-me ; piou bennâc ho tispris am tispris me.\nAn tregontvet devez a viz Maë.\nAr Sant-mâ guinidic a vro sav-heaul, ne voa quet quent deut an oad da Frecanti ar bed, ma teuas da aznaout ar vanite ac ar fragilite anezàn. Ar brud eus an Hermitet pere a gundue ur vuez quen edifiant en Egypt, a inspiras dezâ ar c’hoant d’o guelet, ac an desir d’o imita.\nGoude m’en devoa admiret an dud extra-ordinal-ze, ar burzudou-ze a binigen, e pedas unan anezo d’e guemeret evit e zisquib. An Tad oc’h he velet quer yaouanc, a c’houlennas diganta petra ree dezàn dont en deserz, pe intantion en devoa ; ar ræson am digaç-me amâ, a respontas Isaac, eo ar memes pehini en deus o tigacet-hu, va zad : tec’het ha rân dious ar bed pehini so leun a zangerou evit ar silvidiguez ; hac e teuàn en deserz evit conservi an innocanç : guir eo ez oùn yaouanc, mæs dre-ze memes e pellaàn dious ar bed e pelec’h en em goll ar yaouanctis dre ar goal exempl. An Tad en recevas neuse, oc’h esperout e teuzze e Zisquibl da veza souden e væstr er vuez spirituel. Isaac ha brofitas quement en effet en ur scol quer mad, ma teuas dindan tri miz da veza par d’ar re santela eus an deserz ; tremen a ree gant e dad spirituel an darn-vuya eus an deiz ac eus an nos o vedita var guirioneou bras eus hon Religion ; ac e roe an nemorant amser eus an deiz d’al labour eb interrompi e oræson ; rac en ur labourat e ree da\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/373&oldid=134491 »